text:
Parlamento di opinion pa CAft cana hunto cu begrotingskamer di Aruba
Lider di fraccion di MEP a comenta na Bon Dia ayera atardi cu di nan parti como parlamento, nan ta di e opinion cu...
Universidad di Aruba a tene anochi informativo
Diabierna ultimo Universidad di Aruba a tene un anochi informativo cu charlanan pa esunnan cu interes of curiosidad pa loke ta trata e diferente...
Dunador di trabao, gobierno y sindicato mester sinta hunto pa evalua situacion den sector...
Mediador di Gobierno, Anselmo Pontilius, ta expresa cu e ta haya hopi importante pa sindicatonan, gobierno, y dunadornan di trabao bay bek mesa pa...
Segun SEPPA, sindicatonan a entrega nan puntonan na gobierno: Gobierno mester corta mas den...
Despues di e reunion cu gobierno a sostene cu e sindicatonan cu prome minister, Evelyn Wever-Croes a cualifica como un ‚Äėbon reunion‚Äô, e sindicalista...
‘Caminda largo pa bay ainda pa alivia asunto di termento na Aruba’
“Nos kier pa e bira menos", trahado social di Telefon pa Hubentud, Shurman Milliard ta bisa Bon Dia Aruba. Manera cu nos a publica...
Pa oranan largo homber tabatin dama secuestra den cas na Tanki Leendert
Diadomingo mainta autoridad a keda manda pa un cas na Tanki Leendert unda un homber lo tin un persona den camber cera cu arma...
Mi Voz ta Bo Voz ta organisa caminata ‚ÄúHunto pa Prevencion‚ÄĚ
Durante un conferencia di prensa ayera mainta presidente di Fundacion Mi Voz ta Bo Voz, Lisette Gomes, a anuncia cu e fundacion ta organisando...
Aclaracion riba e tema polisa di seguro
Den luna di december 2016 a pasa un caso caminda famianan di un miembro di sindicato T.O.P.A. no por a ‚Äėcobra‚Äô e suma cu...
Bishita di futuro prome minister di Corsou Gilmar ‚ÄėPik‚Äô Pisas tabata uno no oficial
Ayera un medio di comunicacion local a publica riba su frontpage cu e futuro prome minister di Corsou, Gilmar ‚ÄúPik‚ÄĚ Pisas no a wordo...
Gobierno ta kita klem y duna ora di parkeer y wifi gratis
Gobierno a anuncia ayera cu entrante 14 di november no ta cobra mas pa parkeer den oranan di 3 pa 6or di atardi. Tambe...


c: text/html

text: Diamars atardi a drenta informe di cu jovennan baldadi a caba di cende candela di yerba na e ex-veld di Little League na Dakota, mesora a dirigi tanto polis como bombero na e sitio. Na yegada di e patruya a nota cu di berdad tin candela cendi na diferente parti di e vel y a solicita presencia di bombero cu mas urgencia. Na yegada di bombero mesora a combati e diferencte candelanan na e sitio. Polis ta busca testigonan como tambe e videonan di camaranan di seguridad den cercania pa asina logra atrapa esnan culpable.

robotstxt: allowed

filter: keep


text:
Seguridat sosial na trabou den e institutonan gubernamental
Mas atenshon pa seguridat sosial den e aparato gubernamental lo por kontribuí na un aparato ku ta traha mas efektivo? Seguridat sosial ta kondusí na un esfera di trabou kaminda trahadónan ta sintínan liber pa duna nan opinion i nan no mester tin miedu di humiashon o intimidashon di nan koleganan òf superiornan. Esaki ta un kondishon nesesario pa por traha huntu di un forma efektivo, pa siña i presta.
Kon bo por realisá un ambiente laboral kaminda tin seguridat sosial? Ki tipo di liderazgo por fasilitá esaki?
Ki influensia traha “online” i diversidat por tin riba e seguridat sosial na trabou?
Sandra Groeneveld, profesora di Maneho Públiko na universidat di Leiden, ta duna kriterionan for di estudio sientífiko tokante e tópiko den e video akí. Usando ehèmpelnan saka for di práktika di prinsipalmente e paisnan di wèst Oropa ta duna insentivonan pa por traha riba seguridat sosial den bo propio organisashon.


text:
ORANJESTAD – Contrario na e exigencia di 5 sindicato, Gobierno di Aruba lo no cumpli cu e exigencia di paga reparatietoeslag fin di luna di augustus awor. Segun e mandatario, e palabracion ta cu pa aña 2022, Gobierno a presupuesta pa paga 5% y pa aña 2023 lo paga e resto esta 7.6% cu ta inclui e toelage di augustus tambe. Esey ta nifica cu e fin di luna aki e pago no ta tuma lugar manera cu e sindicatonan a exigi.
RIPITICION
Prome Minister Evelyn Wever-Croes den e carta a ripiti locual dia 14 di juli a splica sindicatonan extensamente den un reunion. Prome Minister a splica nan cu Gobierno lo bay haci tur posibel pa paga e 5% pa 2022 y e 7.6% pa otro aña. Sindicatonan a haci pregunta riba con Gobierno lo haci e pago y tawata tin intercambio di idea y sugerencianan. Sindicatonan e expresa con importante e suma aki ta pa e empleadonan y den nomber di Gobierno, Minister President a compromete di percura cu e 5% wordo paga na fin di juli, cual el a cumpli cu ne tambe; y e restante 7.6% lo wordo paga den 2023.
SUMA
Prome Minister a enfatisa cu e 5% cu a presupuesta pa juli 2022, ta un suma di 10.7 miyon florin pa ambtenaar y pa e ‘gelijkgestelden’. Y pa esnan cu ta traha pa fundacionnan cu ta wordo subsidia pa gobierno, e suma total ta 7.5 miyon florin. Esaki ta un total di 18.2 miyon florin. Den contesta di Gobierno na e sindicatonan, a remarca tambe cu e pago di e 5% aki, no a bay facil. A tuma hopi esfuerso y contratiempo pa realisa e pago aki y te ainda tin discusionnan cu Hulanda riba e tema aki.
RECUPERACION DI TURISMO
Den e carta cu sindicatonan a manda, nan ta menciona cu turismo ta recuperando. Prome Minister a indica cu di berdad turismo ta recuperando na un forma hopi importante pero pa e aña aki turismo ainda no a yega na e nivel di prome cu e pandemia. E proyeccion di cifranan ta indica cu turismo lo recupera completamente comienso di 2023. Economia lo recupera den curso di 2023 pa 2024. Y despues di esaki, finansas publico di Gobierno lo ta recupera. Cu esaki sinembargo, e mandatario ta contradeci su propio colega di turismo Dangui Oduber y oficina di turismo cu e mesun diabierna ainda (awe noticiacla ta produci esaki tambe), a bisa cu turismo di Aruba a surpasa esun di 2019 cu ta e nivel prome cu pandemia.
PRESUPUESTO
Prome Minister a duna di conoce cu e presupuesto cu Parlamento a aproba pa e aña aki, tin un deficit di 227 miyon florin. Esaki combina cu un debe di como 6 biyon florin, no ta duna espacio aworaki, pa banda di e 5% cu a wordo paga fin di juli, duna e reparatietoeslag di augustus tambe completo.
COMPRENSION
“Mescos cu mi a splica e sindicatonan dia 14 di juli, mi ta spera di por conta riba nan comprension un biaha mas pa nos sigui cu e trayecto manera indica”, Prome Minister a finalisa bisando.
.
ORANJESTAD – Riba cambio di aña, e asina yama Plan di Impuesto 2023 di gobierno di Aruba ta drenta na vigor. Esak ta nifica cu pa e fecha ey, e tarifa combina di BBO ta cambia pa 7%. E mandatario encarga Xiomara Maduro a sigura cu e plan tin como meta pa yega na un sistema fiscal mas simpel y husto. Aki e ta referi na e hecho cu mientras ta aumenta e tarifa combina di BBO, ta bin compensacion y reparticion husto pa e mehoracion di cumplimento di impuesto di ciudadano y bishitante.
ORANJESTAD – Cuater morto tragico den un fin di siman ta un golpi duro pa comunidad. Esaki tabata e mensahe di prome minister Evelyn Wever Croes dialuna, relaciona cu e fin di siman tragico cu Aruba a experencia. E prome mandatario a te hasta haci mencion di e accidente di un siman prome cu a cobra bida di un motorciclista hoben. Pa loke ta e fin di siman aki, e mandatario a para keto na e dos susesonan tragico separa, y a mustra cu raportanan mester determina kico a pasa exactamente. Y den cada caso, si resulta cu tin persona(nan) cu tin cu responsabilisa nan mes pa e actonan, husticia lo trata esaki debidamente. E ta conciente cu e raportnan aki lo no trece e personanan fayeci bek. E la pidi pa tene cuenta cu falta 3 luna pa aña termina y pa nos tin mas compassion y ta mas cuidadoso. Mes momento a manda palabra di forza pa famianan di e 4 fayecidonan. Por mira e mensahe completo AKI.
ORANJESTAD – Diamars dia 27 di September a celebra World Tourism Day y na mesun momento tambe a celebra Cruise Tourism Industry, cual ta un parti importante den e industria di turismo. Minister di Turismo y Salud Publico, Sr. Dangui Oduber, a inaugura e “Cruise Tourism Symposium” diamars atardi na Marriott Ballroom.
ORANJESTAD - Diamars 27 di september en conexion cu “Dia Mundial di Turismo” a tuma luga un ceremonia y ponemento di krans na Plaza Juancho Yrausquin pa relexiona riba e esfuerso di cada trahado den henter e industria turistico, for di esnan cu ta traha den sector hotelero, pa esnan cu ta traha na aeropuerto y taxistanan. Pero tambe a honra y dedica e dia na dos lider pionero den turismo, señor Juan Enrique Irausquin y señor Ike Cohen. Prome Minister Evelyn Wever-Croes den su discurso na e ocacion, a conta e storia di ambos persona enfatisando e esfuerso cu cada un a haci pa nos industria turistico.
ORANJESTAD – Gobierno di Aruba a sigura diamars den un comunicado, cu ‘no tin decision ainda ken lo reemplasa e actual minister plenipotenciario na Washington, Joselin Croes’. Esaki ta interesante mirando cu varios medio (incluyendo NoticiaCla) a raporta caba cu e posicion a keda yena caba y cu e nomber te hasta ta conoci. No solamente esey, pero e persona en cuestion, actual abogado Ronny Wix mes a confirma su funcion diamars pa NoticiaCla. E pregunta ta unda e confusion ta of ‘ken no a haya e memo’.
ORANJESTAD – Gobierno di Aruba a trata e tema di reapertura di frontera cu Venezuela diamars cu secretario di estado hulandes Eric van der Burg, cu tin e cartera di Husticia y Siguridad. Ministernan Rocco Tjon, Evelyn Wever-Croes y Glenbert Croes a reuni cu e mandatario hulandes, mirando cu e topico di estranheria ta toca diferente faceta, y ta resorta bou di diferente Ministerionan a scoge pa reuni den e constelacion aki.


text:
r
Oranjestad-Siman pasa un seleccion hubenil den e deporte di taekwondo a biaha pa e ciudad di Guayama, Puerto Rico, unda nan a competi den e evento internacional di taekwondo yama Los Brujos del Taekwondo. Esaki den conexion cu e celebracion di e di 15 aniversario di dicho torneo. Mester bisa cu Aruba a wordo representa pa e atletanan Chiara y Sophia Petrocchi como tambe Angelo Rodirguez, mientras cu Theo Rodriguez a fungi como nan coach.
Durante di e competencia aki nos atletanan di taekwondo a midi forsa contra atletanan di paisnan fuerte manera Merca, US Virgen Island, México, Venezuela y Puerto Rico. Pa loke ta e resultadonan esaki tabata uno satisfactorio mirando cu tur tres atleta a logra subi e podium na Puerto Rico. Cada atleta a bringa dos pelea unda e atleta femenino Sophia Petrocchi a a gana su prome pelea 12 – 6 contra di Merca, mientras den e di dos pelea, Sophia a triunfa contra di Puerto Rico cu e score grandi di 24 – 3. Su ruman muhe Chiara Petrocchi a bringa contra di Puerto Rico y a gana 16 – 2 mientras cu den su dos pelea Chiara a gana cu e score di 10 – 6 contra di Merca. Notabel ta cu Chiara a bringa un combate di exhibicion contra Santo Domingo unda e la cay venci cu e score di 3 – 0 y keda cu e plata. Por ultimo e taekwondista masculino Angelo Rodriguez a gana tur dos su combatenan. Den su prome pelea e la vence su contrincante di Santo Domingo 14 – 1, mientras den su di dos pelea e la gana Puerto Rico 13 – 4. E federacion di taekwondo, ARTBO sigur por ta super orguyoso di su pupilonan.
Un danki sigur na Lotto, e Loteria di Aruba pa medio di Comision di Subsidio cu a subsidia e seleccion hubenil di taekwondo pa por a competi den e evento internacional di taekwondo na Guayama, Puerto Rico.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Oranjestad-Tin biaha ta bon pa refleha cu nos ta biba cu wowo habri pa realidad of nos ta laga mitonan y storia cu nos ta kere fuertamente aden remplasa nos bista di actualidad.
Casi tur dia mi sa tende ciudadano di Aruba, tanto comun y extra-comun, usa frasenan manera “ nos ta un pais democratico” , “nos sistema democratico” y usa exprecionan similar cu ta referi na e (supuesto) democracia of orden democratico cu (atrobe supuestamente) nos ta biba den riba e isla aki.
Ban wak si esaki ta berdad of un otro mito cu ta permiti esnan sin escrupulo sigiabusa di nos pueblo.
Esencialmente, democracia ke men auto-gobernacion, esta cu pueblo ta goberna su mes (pais). Tur regla di estado (Ley) y decicion cu ta conta pa henter sociedad ta wordo decidi y determina asina, normalmente a base di majoria. Nos sistema ta pretende di ta un democracia representative, esta cu ta goberna mediante representante cu ta worde escohi libremente dor di ciudadania. Esaki ta nifica cu tur representante (total di individuo) ta wordo carga dor di e totalidad di votador (esnan cu a of ta scohe pa un representante).
Consequentamente un majoria di persona den conseho di representante (Staten) mester tin un base directo di un majoria di votador.
Solamente den situacion asina por asumi y conclui cu decisionnan majoritario den Staten ta representa un majoria di pueblo of majoria di votador!
Sinembargo, nos sistema vigente di eleccion y representacion ta asina a-democratico cu na Aruba ta teoreticamente posibel cu un majoria legal den Staten por worde forma cu 11 miembro cu cohuntamente tin solamente diesun (11) voto, asta cero (0) voto di e pueblo votador. Consequencia di esaki lo ta ku hende cu cero of un voto riba nan perona por dicidi pa henter pueblo! Mi sa, hopi hende lo grita esaki ridiculo, cu mi cabes no ta bon, cu mi ta teorisa infantilmente, cu esey ta teoria extremo cu nunca lo pasa. Pero cifranan ta munstra cu nos ta y a yega basta cerca di e posibilidad teoretico aki.
Un analisis di e composicion di miembrecia di Staten desde añanan nobenta ta munstra cu cada biaha un majoria den Staten di 11 miembro tabata representa solamente entre 5.5% y 9.4% di e total di votador.
Un set di hende cu conhunto apenas a cumula enter 5 te 9 porcent di votonan ta dicidi pa henter nos poblacion!
Esaki ta hopi cerca di e cifranan di e extremidad teoretico!
Nos tur por bai haci e analisis aki y verifica si ta asina!
Ultimamente un cantidad di ahuste (medida) y proyecto, cu ta bai pisa duro riba pueblo y pa largo tempo, a worde aproba dor di un majoria den Staten. Dor cu constelacion di fraccion di AVP cu a vota a varia, e porcentahe tambe a fluctua. Pero niun biaha ela surpasa 9.2% di e electorado, pasobra te aki por yega cu e 13 miembro di fraccion di AVP den Staten.
Cifranan ta demonstra esaki:
Herdé 298 voto
Arends-Reyes 603 voto
Jansen-Varlack 474 voto
Kelly 97 voto
Rasmijn 395 voto
Roos 178 voto
Sneek 441 voto
De Sousa-Croes 429 voto
Tromp 385 voto
Velasquez 335 voto
Dammers 214 voto
SUB-TOTAL pa 11 miembro 3849 voto cu ta 5.6% di electorado
Lopez-Tromp 1642 voto
Wyatt-Ras 834 voto
GRAN-TOTAL pa 13 miembro 6325 voto cu ta 9.2% di electorado
Desde Status Aparte semper tabata un grupo representando un porcentahe di mas of menos (mayoria biaha menos) di dies (10%) a dicidi pa henter pais.
Esey ta nos “democracia” cu nos sa yena nos boca tanto biaha y cu tanto orguyo.
E gran diferencia ta cu ultimamente e abuso di poder ta tuma luga na un manera mas severo y extremo cu ta pone henter nos existencia como pais na peliger
Cada ciudadano por y mester saca su propio conclucion relaciona cu peligernan sistemico y structural cu ta ancra den (no)funcionamento di nos supuesto democracia.
Na opinion di SUMMUM BONUM, pa salbaguardia existencia di democracia berdadero aki na Aruba, ta obvio cu e necessidadnan di urgencia pa nos pais ta cu
mester di persona cu capacidad, concenshi, integridad y weso di lomba pa conduci representacion di nos pueblo;
tin cu reforma nos sistema estatal y electoral di tal forma cu e.o. ta:
duna ciudadania mas poder directo y imediato riba su representante(nan) y gobernante(nan);
duna ciudadania mas poder directo pa inicia, influencia of rechasa legislacion;
duna ciudadania oportunidad pa scohe pa representante y gobernante den eleccionan separa;
Si ke e tipo di reforma aki of no, e sistema actual a wordo abusa desde comienso di Status Aparte, esta casi trinta aña.
Pero obviamente si tin cu cambia cos pa no permiti cu e exceso di abuso y destruccion di nos pais cu ta tuma luga e ultimo añanan por pasa nunca mas den futuro.
A bira tempo pa demonstra cu nos a siña nos les, anke ta un les hopi car y doloroso mes.
ir Cornelius M Wilson
SUMMUM BONUM
cmwilsonaua@gmail.com


text:
‘Ai, nos dèiknan por wanta stòrm!’ Esaki ta loke hopi biaha bo ta tende ora ta trata tokante kambio di klima na Hulanda europeo. Pero Boneiru (ainda) no ta tras di dèiknan seif i ya kaba e tin di aber ku konsekuensha di climate change. Kambio manera subida rápido di e nivel di laman. Greenpeace ta aktua awor ya komo gobièrnu hulandes ta kompletamente ousente den esaki.
Un munisipio (spesial) di Hulanda
Pa algun sentenar Boneiru tabata un kolonia hulandes. Un historia doloroso ku eksplotashon i sufrimentu inkreibel. Na aña 2010 e isla karibense akí a haña e status di munisipio spesial di Hulanda. Esei ke men ku e 23 mil habitantenan di Boneiru mester tin e mésun derechonan ku habitante di e parti europeo di Hulanda.
Koral ta di vital importansha
Hopi hende djafó i turista ta mira e koral rondó di hinter e isla prinsipalmente komo un atrakshon turístiko. Pero koral ta di vital importansha pa Boneiru. Literalmente. Koral ta protehé e partinan di e isla ku ta na mésun ku nivel di laman. Ya komo e ta forma un barera natural kontra e nivel di laman ku ta subiendo dor di e kambio di klima. Si bo pensa ku hopi área di e isla kaminda hende ta biba i traha, ta na nivel di laman òf mas abou, e barera natural akí no ta un luho innesesario. Kralendijk, èrport, hòspital, anto tambe patrimonio kultural – manera e kasitanan di katibu – ta pegá ku laman.
E islanan chikí ta sali pèrdí
Boneiru lástimamente no ta un eksepshon, mundialmente ref di koral ta bou di preshon. Temperatura di awa ku ta keda subi, asidashon i shushedat ta afektá koral. Si nos pèrmití temperatura subi ku 2°C den e siglo akí, kasi tur koral lo bai pèrdí mundialmente. Esei lo ta desastroso pa Boneiru. Méskos ku hopi otro isla chikí i komunidat ku ta biba na kosta, Boneiru ta den e zona di peliger ora ta trata di kambio di klima.
Sigun e ofisina klimatológiko sientífiko merikano IPCC no tin duda: ‘Subida di nivel di laman ta forma un menasa eksistensial pa isla, área na kosta abou i tur loke tin ei na komunidat, infrastruktura i patrimonio nashonal.’
Sekia i pobresa
Banda di e nivel di laman ku ta subi, Boneiru lo tin di aber mas i mas ku wer ekstremo, prinsipalmente ola di kalor i sekia persistente. Si den e siglo akí nos no redusí emishon global di CO2 drástikamente, parti di Boneiru ta kore riesgo di bira un desierto. Ola di kalor ta forma menasa serio pa salubridad públiko, kaminda mas tantu ta hende di e gruponan vulnerabel manera hende di edat haltu, lo sufri. Anto ora ta papia di grupo vulnerabel, IPCC den su rapòrt mas resien a enfatisá ku inigualdat i pobresa ta limitá komunidatnan pa adaptá na e klima ku ta kambiando.
Investigashon ta mustra ku 40% di hogar na Boneiru tin un entrada mas abou ku e nivel mínimo di eksistensha. Pues e montante mínimo ku un hende tin mester pa por lora. Anto for di aña 2010 e situashon a empeorá. Esaki ta e aña den kua Boneiru a haña e status komo munisipio spesial den reino hulandes. Hopi hende tin dos trabou, pero ainda no ta gana sufisiente pa por paga nan gastunan fiho manera hür, kuminda, awa i koriente. Tur esakinan ta relativamente karu.
Falta di investigashon sientífiko
Kambio di klima (literalmente) ta menasá pa kita e islanan chikí for di mapa mundial. Tuvalu, Kiribati, Barbados por disparsé den laman den e añanan binidero. Kisas bo ta puntra bo mes…anto kon ta ku Boneiru? Sientífikonan a yega di bati alarma kaba. Pero nos no sa esaktamente. Anto laga nos ta sinsero, esei ta straño. Ya komo Hulanda europeo a laga hasi un kantidat di estudio kaminda a traha riba diferente senario ku tur sorto di detaye. A base di esei estado tin diferente strategia i programa pa por protehé komunidat hulandes kontra e impakto di e krísis di klima mas mihó ku ta posibel.
Pero pa Boneiru no tin e estudionan akí. Miéntras ku nos sa masha bon ku e isla ta den e área di peliger. Gobièrnu no tin un plan kla pa protehé habitantenan di Boneiru kontra e kambionan den klima. Pa Greenpeace esaki ta inaseptabel. Pues awor nos ta hasi loke gobièrnu no ta hasiendo: nos a duna Vrije Universiteit Amsterdam e tarea pa hasi un investigashon independiente di e konsekuenshanan i peligernan di kambio di klima na Boneiru. Únikamente a base di esei por tuma e pasonan nesesario pa protehé Boneiru.
Un bunita futuro
Tambe mester skucha e habitantenan mihó. Mester skucha nan eksperiensianan i ideanan. Di e manera ei nos por yega na e mihó solushonnan pa tur boneriano. Tin un tim chikitu di Greenpeace na Boneiru. Den e temporada ku ta bini nos lo papia ku hende na Boneiru tokante e krísis di klima. Nos ke tende e eksperiensianan di e hendenan mes. Anto nos ke tende di nan mes kiko nan ta mira komo posibel solushon.
Estado hulandes mester protehé tur siudadano kontra e impakto di e kambio di klima. No ta importá si ta trata di Rotterdam, Ameland òf Boneiru. Di e manera ei nos ta traha pa un bon futuro i un futuro seif pa tur hende. Esaki pa Greenpeace ta e esensia di hustisia klimatológiko. Esaki ta mihó konosí komo climate justice.
Papia ku nos
Meralney Bomba i Naomie Pieter ta nos koleganan ku ta na Boneiru. Gustosamente nan ke papia ku habitantenan di e isla tokante climate change i posibel solushonnan pa Boneiru. Bo ke papia ku Meralney i Naomie? Manda nan un mensahe via [email protected] , Instagram òf Facebook.


text:
Cu mas hende deteni y partido preocupa
E caso IBIS ta parce di bay den ‘overdrive’. Ayera Ministerio Publico a bolbe detene un persona, cu ta tramita permiso y ta alabes pareha di un asesor di hopi confiansa di e partido den gobierno. E nomber di e señora no ta asocia solamente cu asunto di tramita permiso di estadia, sino tambe den asunto di emision di tereno di gobierno. Un señal cu e investigacionnan di e autoridadnan hudicial a cuminsa extende den direccion di abuso cu tereno, cu tin demasiado tempo ta andando, sin mira accion hudicial den esaki.
En todo caso algun tempo pasa por a haya e señal cu e investigacionnan den e caso Ibis no a keda limita na e ‘ontheffingnan’ so, sino cu e emision final di permiso di estadia na Dimas tambe a bira obheto di investigacion. Logico, pasobra cu mas di 2000 ontheffing, tin mas di 2000 caso pa studia den Dimas tambe. Esaki ta trece e siguiente ministro bao luz di huicio; esun encarga cu permiso di estadia. Y no e so. Henter e gabinete ta carga responsabilidad, pasobra ora e ministro aki mester a saca su pion clave for di e servicio aki, el a nombra un bode como adjunct-directeur, cu poder di firma. Anto conseho di ministro a aproba e berguensa nacional aki. Cu e personal di e servicio a bay para pafo den protesta, naturalmente no a yuda. Pero esun cu a kere cu tur e cosnan aki por sucede, den nos cara, sin ningun berguensa, literalmente, sin un Reino Hulandes pa pone e asuntonan na nan luga, a resulta mal ekiboca. Pa prome biaha den hopi aña nos por comproba cu ta yegando un fin na e impunidad di robo y ladronicia na nivel mas halto den gobierno. Y esunnan cu ta kere cu Reino no tin derecho pa tuma paso, djis considera esaki: Nos ta papiando di e caso di corupcion mas grandi den historia di henter Reino. Cu mas di cincuenta hende envolvi, entre nan mas di binti (and counting…) como sospechoso, entre nan un ministro y un bon parti di su staff personal: secretaria, asesor, chauffeur…
E pregunta cu ta surgi, desde algun tempo caba, ta cuanto prome ministro Eman mes tabata sa di e delitonan sistematico aki. Ta e mes a declara cu mas di un aña prome, el a adverti e ministro encarga cu labor pa e pone un fin na e practica aki. Nos por kere cu el a haci esey, pero el a percura pa e ministro cumpli? Aparentemente no, sino e asunto no a bay den e direccion cu el a bay. E ora anto nos mester cuminsa pensa den direccion di complicidad. Tur empleado publico sa masha bon cu ora bo haya sa di algo contra ley den bo trabao, bo mester tuma paso pa denuncia esaki. Si no, bo ta bira complice y por haya bo den problema grave cu husticia. Den e caso aki, prome ministro a bay denuncia? Si el a haci esey, no ta conveniente como politico, pero como ciudadano, lo ta di aprecia. Pasobra ta tuma curashi pa bay contra e tendencia di bo propio hendenan pa solidarisa cu e ministro en cuestion. Si e no a hacie, y a limita su mes na comparti e sentimentonan di solidaridad cu su partidarionan, anto e tin un problema creciente di credibilidad como prome ministro; nos lo haya sa na su debido tempo.
Pero den tur esey, unda nos ta para, como Aruba? Nos tin eleccion dentro di par di siman, y e desaroyonan den e caso aki ta tira un luz scur riba e evento crucial pa democracia aki. Por bisa di un banda cu pueblo tin derecho di sa kico ta tumando luga den e caso historico aki. Pa e simpel hecho cu nan mester por sa pa ken nan ta bay vota. Bay eleccion pa vota pa un partido cu a yega asina leu den mal gobernacion, cu potencialmente mas di un ministro di e gabinete aki por mira castigo di prizon cay contra nan, no ta exactamente e emblema Inmaculada cu bo lo tin gana di mustra pueblo. Ademas cu na ningun momento, ni e partido, ni e gabinete no a bin dilanti pa admiti cu tin problema di organisacion y control riba integridad den varios departamento y cu mester atende e cosnan aki. Por cierto cu nunca, asina leu cu nos sa, nos a tende prome ministro expresa e palabranan ‘bon gobernacion’; en todo caso esey ta algo di cual nos no por acusa su persona, cu el a defrauda promesa haci…
Ta di spera cu pa dia di eleccion tin cierto claridad den e asunto aki, no na ultimo luga pasobra e otro partidonan den e contienda no tin arte ni parte den tur esaki. No pasobra no tabata existi corupcion den tur e gobiernonan anterior, pero esunnan cu a goberna a paga caba den forma di derota electoral den pasado. Pero atrobe nos ta trece dilanti cu nos no por continua den duna cualkier partido ‘carta blanca’ pa nan goberna na nan antoho den e proximo añanan. E cambio mester ta awor!


text:
12 Estudio Bíblico de Génesis – Pastor Ock Soo Park
11 Estudio Bíblico de Génesis – Pastor Ock Soo Park
10 Estudio Bíblico de Génesis – Pastor Ock Soo Park
09 Estudio Bíblico de Génesis – Pastor Ock Soo Park
08 Estudio Bíblico de Génesis – Pastor Ock Soo Park
07 Estudio Bíblico de Génesis – Pastor Ock Soo Park
06 Estudio Bíblico de Génesis – Pastor Ock Soo Park
05 Estudio Bíblico de Génesis – Pastor Ock Soo Park
03 Estudio Bíblico de Génesis – Pastor Ock Soo Park
04 Estudio Bíblico de Génesis – Pastor Ock Soo Park
02 Estudio Bíblico de Génesis – Pastor Ock Soo Park
01 Estudio Bíblico de Génesis – Pastor Ock Soo Park


text:
Pichingolo Nissa tabatin un bon wikènt. E kampion di Kòrsou a gana su dos weganan den kontinuashon dje kampionato femenino di sòfbòl fast pitch. Esaki ta kontrali na The Fighting Team ku a pèrdè su dos kompromisonan.
E direktiva di Curaçaose Softball Bond (CSB) predisí pa Edward ‘Chu’ Martis a sigui den wikènt ku e kampionato den divishon superior. E kompetensia ta den ful swing.
Asina Julise Koffi a sobresalí pa Pichingolo Nissan. Ela tarea pa pichá i a logra dominá e fuerte ekipo di The Fighting Team pa guia e tim kampion di Kòrsou na un triunfo ku skor minimo: 1-0.
Pichingolo Nissan tababin 1 kareda riba 5 hit I e tim no a komere niun fayo den defensa. Di mes picher ganadó tabata Julise Koffy i mihó batiadónan tabata Rigmayra Poulina i Geneviëve Hariquez. Tur dos a bati 1 hit den 2 turno (2-1).
Den otro bon wega e picher J’Dah Girigorie di Souax Gill’s Sport durante 7 inen tampoko a laga Fenix Softex krusa plato. Ela guia su tim na un viktoria di 6 pa 0, permitiendo solamente 1 hit.
Souax a kaba ku 6 kareda riba 9 hit I 2 eror ku J’Dah Girigorie ganando e wega komo picher i mihó batiadó Myah Thompson ku tabatin 3 hit den 4 turno (4-3).
Fenix Softex a tèrminá ku 0 kareda, solamente 1 hit i 1 eror. Picher pèrdèdó tabata Thisainy Statie, miéntras ku mihó batiadó tabata Almarisca Hooi ku 1 hit den 3 turno (3-1).
Fenix Softex den su di dos wega a probechá ku The Fighting Team ainda tabata grògi dje derota anterior. Picher Yetsely Helmijr a dominá tur e batiadónan peligroso dje tim kontrali pa asina su tim Fenix gana ku skor di 3 pa 1.
Fenix Softex tabatin 3 kareda, riba tambe 3 hit i e tim no a komete eror den su defensa. Picher Yetsely Helmijr a gana i mihó batiadó tabata Almarisca Hooi ku a kaba ku 3-1: 1 hit den 3 turno.
The Fighting Team tabatin 1 kareda riba tambe 3 hit, miéntras ku e tim a kometé 1 eror. Picher pèrdèdó a resultá Ruth-shainny Calmera i esun ku mihó bate tabata e mes ku 1 hit den 1 turno (1-1)
Finalmente Pichingolo Nissan a gana tambe di Souax Gill’s Sport ku skor pèrtá di 4 pa 3. Pichingolo tabatin 4 kareda, 4 hit i 0 eror. Arnalda Margaritha tabata picher ganadó, mihó batiadó tabata Arjenette Wernet Bernardus ku a bai di 2-1. Souax a skor 3 kareda riba 7 hit, pero a komete 6 eror. Picher pèrdèdó tabata Tafary Janga I e hungadó ku mihó bate tabata Kimberley Agard ku a bati 2 hit den 3 turno (3-2).


text:
Ayera nochi Karena Maduro a ricibi un grato sorpresa ora el a yega y topa cu su circulo di amistad sperando riba dje na entrada di e hardin di Monastery Estate. For di tempran el a bisa su amiganan cu e ta bay sali pa celebra su cumpleaño, pero e no a sospecha cu ya su fiesta tabata bon planea. E momento cu e cumpleañera tabata seca e lagrimanan di emocion di e sorpresa ricibi, el a keda ainda mas impacta ora cu Jerrino Bass a cuminsa canta un serenata dedica special p’e. Despues nan a canta duo e cancion ‘No Me Ames’ di Marc Anthony y JLO. Karena ademas di modela ta gusta canta y karaoke ta un di su pasatemponan preferi. P’esey a prepara un set-up profesional di DJ Chris Semerel cu diferente screen pa entretene e invitadonan durante e anochi. E bunita decoracion den e tononan preto, blanco y rose gold a ser haci pa Orlando Arcaya, cu a haci tambe un presentacion estilo Beyonce, cu e toke extravangante cu Orly ta conoci den su shownan. Despues a sigui mas show sorpresa durante e break di Karaoke y tur hende a gosa di un anochi yen di entretenimento. Un station hopi gusta tabata di Funnel Cake Aruba, cu un variedad di fruta cu cada persona por a scoge, pa asina traha e bolo di nan gusto eynan mes. Manera tabata di spera cu Karena lo luci super bella y a ‘dress to impress’ den su shimis sequins rose gold. Un meta cu el a pone pa train y mantene un nutricion escrito pa luci e shimis aki dia e ta celebra su 43 aña di edad. Pabien Karena!
Home Magazine News Flash FIESTA SORPRESA YEN DI ENTRETENIMENTO


text:
Tisa LaSorte, como representante di Sociaal Economische Raad, tabata cerca Gobernador Alfonso Boekhoudt awe den e ronda di consulta di e proceso pa formacion di un Gobierno nobo.
SER ta un organisacion consistiendo di representante di gobierno, sector priva y sindicato, cu ta brinda conseho na Gobierno riba temanan di interes nacional y pa maneho.
SER, el a splica, a traha un lista di loke ta nan preocupacionnan y kico ta kere mester ta prioridadnan di e gobierno nobo, y a entrega esaki na Gobernador. “Eleccion a pasa y awor ta importante pa tin un bon proceso di formacion pa yega na un gobierno pa tuma e responsabilidad serio y atende cu e asuntonan serio cu tin den e landspakket. Nos tin un lista di reforma cu nos ta spera e Gobierno nobo bay atende cu nan,” LaSorte a bisa.
Mayoria di e reformanan cu nan ta papia di dje, ta poni caba den e Landspakket. E ta kere cu mester traha cu Hulanda pa haya un bon reforma riba tur tereno. Ta hopi trabou tin pa haci pa loke ta reforma. Si tin un gobierno responsabel, cu ta serio, cu ta compronde cu e reformanan aki mester atende cu nan y ehecuta nan na e debido tempo, no mester tin preocupacion. E reformanan aki ta pa bienestar y futuro di Aruba, aunke cu nan ta dificil.
SER t’ey pa tur gobierno, LaSorte a bisa. Sea pa duna conseho pidi of no pidi.


text: Diasabra madruga a drenta informe di un accidente cu impacto basta fuerte yegando e rotonde PaperClip for di Paradera, mesora a dirigi patruya na e sitio. Na yegada di e prome patruya a nota marca di hopi azeta riba caminda y a bin haya un auto Nissan Teana cu e parti patras di e auto completamente destrui y siguiendo e mancha di azeta otro banda direccion Oranjestad un Kia K5 full kibra dilanti. Na prome instante a mira pero no a haya e chauffeur den e auto parti dilanti pero sinta patras a haya e chauffeur “pata pata OFF OFF” na soño cabes colgando dilanti. Polis a pasa hopi trabao pa lante y a detene pa ta bao influencia di alcohol. E chauffeur di e otro auto tambe tabata bao influencia a ser deteni tambe. Ambos a bay den e mesun vehiculo di transporte pa warda di polis. Pa locual ta e accidente mes esaki a pasa net e Teana a slow pa e drempel y e Kia K5 a dal e fuertemente te drenta un parti bao di e Teana. Afortunadamente ningun hende a resulta herida pero ambos vehiculo a keda na werki.


text:
Señor ta mi wardador,
mi’n tin falta di nada;
den cunucu di yerba berde,
E ta pone mi sosega,
E ta hibami na awanan tranquil,
pa mi bolbe haya forsa
Salmo 23:1,2,3
Na nomber di su yiunan, nietonan, bisanieto, ruman nan, subrino nan y swa nos ta anuncia fayecimento di:
Frida A. Wiersma
*22-06-1941 – †12-09-2022
Ta invita demas famia, bisiña, amigonan y conocir nan pa e Acto di entiero cual lo tuma lugar Diahuebs 15 September 2022 for di 2’or pa 4’or di atardi na Ad Patres Funeral Home & Crematorium. Despues lo sali pa Santana Central na Sabana Basora.
Nos ta lamenta cu despues di entiero nos no lo ricibi bishita di condolencia na cas.
Staff y personal di Ad Patres Funeral Home & Crematorium ta extende nos mas sentido pesame na famianan di e fayecida.


text:
Bo sa, masha ten mi’n lora akibanda, ounke e gana tabata haltu si. Pa tur e pantominanan ku tin ta tumando luga ultimamente. Pero mi ke apstene di komenta masha riba politika. Tin sufisiente komentarista riba esei kaba, bon i malu.
Awe mi a topa e video aki, i mi no por a keda sin komparti’e nò. Semper ma tende ku real g’s move in silence. Awendia, tur ku ke sa nan ta g, ta riba Social media ta show off. I esaki t’e kaso atrobe, kaminda par’i gai chiki ta tour den outo ku arma di kandela, manera ta e normaalste zaak van de wereld. Mi tin gan’i sa ta yu di ken e tiponan aki ta.
Pa nos a gasta sèn na arma, nos por a wak beugel anto un pela. Pero bon, mi ta benieuwd pa sa kua mama ta bai lanta mañan mainta pa entrega su yu na polis. I’m out.
This post was created with our nice and easy submission form. Create your post!


text:
Tratado di Malta
E Konvenio di Malta tin komo meta pa mehorá posibilidatnan pa protekshon di herensha in situ (kaminda e la wòrdu deskubrí). E konvenio, kua a keda adoptá dor di Konsilio Europeo na 1992, ta konserní spesialmente sobránan di graf i di kas, i artefakto. E tipo di herensha aki hopi biaha ta wòrdu deskubrí durante proyektonan di konstrukshon, ora ta demasiado lat pa kuminsá akshon di reskate ku éksito. E Konvenio di Malta ta stimulá investigashon den áreanan destiná pa konstrukshon promé ku komienso di e proyektonan. E konvenio tambe ta stimulá envolvimentu di arkeólogo na komienso di un proyekto.
Konvenio di Malta na Kòrsou
Den Antias Hulandes a adoptá e konvenio na 1998. Su prinsipionan mas esensial ta:
- Preservashon di herensha kultural in situ (Artíkulo 4)
- Tene kuenta ku herensha kultural den ordenamentu teritorial na tempu pa garantisá ku por buska solushonnan alternativo kontra gastu mínimo (Artíkulo 5)
- Den kasonan kaminda e plannan di desaroyo ta hasi preservashon di herensha imposibel, e doño di proyekto lo paga e gastunan di investigashon (Artíkulo 6)
- Komunikashon ku pueblo general (Artíkulo 9)
- Interkambio di konosementu entre ekspertonan (Artíkulo 12).
- Mapanan di balor kultural-históriko
Pa por kumpli ku e eksigensianan di e Konvenio di Malta, a desaroyá un dokumento di maneho arkeológiko. Kompañando e dokumento a desaroyá un mapa kultural-históriko, mustrando tur sitio kultural-históriko di relevansia riba e isla.
Programa kultural-históriko
Den kasonan kaminda ta resultá ku áreanan destiná pa desaroyo ta lokalisá den partinan ku signifikashon kultural-históriko, outoridatnan lo anunsiá esaki i referí na e programa kultural-históriko ku mester sigui. Medidanan sigun e programa aki por varia di investigashon te ekskavashon pa tumamentu di mònster botániko.


text:
Djarason 7 di sèptèmber 2022 den oranan di mainta tabatin introdukshon di klas Voortgezette Politie Opleiding, (VPO 2022-III). Ta di 3 klas di VPO ku ta start na ORV den 2022. Den luna di yanuari klasnan VPO 2022-I i VPO 2022-II a start i ta den fase final. 20 studiante lo partisipá na e opleiding VPO aki ku ta na nivel di SBO-4 di enseñansa i ta dura 10 luna. Despues di un introdukshon dor di departamentu di komunikashon a sigi splikashon amplio di Hefe Interino di ‘Specialistiche Opleidingen en Leiderschapstrajecten’ (SPOLT) sr. Jowenny Troeman. Sr. Troeman a splika reglanan pa studiantenan di ORV, proseduranan, kontenido, nivel di e opleiding èskamen i terminonan final. E klas lo kuminsá ku lès djamars 13 di sèptèmber
VPO
E estudio Voortgezette Politie Opleiding pa e asina yama Senior Medewerkers di Kuerpo Polisial Kòrsou a start algun aña pasa. Esaki ta di 3 grupo opleiding di VPO ku ORV ta organisá den estrecho koperashon ku KPC. E promé gruponan di Kuerpo Polisial Kòrsou ku a pasa e VPO Opleiding a terminá na 2014 i 2021. E sistema nobo aki di enseñansa polisial a sòru pa mihó kombinashon entre e estudio di skol i trabou den práktika. Ta desaroyá kompetensianan, p’asina e polis por funshoná mihó, e Kuerpo Polisial por funshoná mihó i pa un servisio na nivel haltu na e komunidat.


text:
HAPON — Tin manera un mala suerta ta persigui peloteronan Kurasoleño e temporada aki. Despues ku Jair Jurrjens, Jonathan Schoop, Jurickson Profar i Kenley Jansen no ta aktivo pa motibu di leshon, awor ta Wladimir ‘Coco’ Balentien ta bai regresa riba hungado inkapasita.
Wladimir ‘Coco’ Balentien a keda añadi ayera riba e roster aktivo di Tokyo Yakult Swallows. Esaki despues di shete luna sin hunga beisbol pa motibu di operashon ku e pelotero mester a hasi na su tendon di Achilles robes.
Wladimir a kuminsa hunga ku e ekipo di Swallows den Liga Menor i ayera a haña e oportunidat pa ta bek ku e ekipo prinsipal di Tokyo Yakult Swallows. E regreso Wladimir a dura te den di sinku entrada ora ku segun e ekipo di Swallows e pelotero a sinti dolo den su hamstring robes.
Mientras ku e ekipo di Tokyo Yakult Swallows no a konfirma esaki ainda tin informashonnan for di Hapon ta bisa ku Wladimir lo perde kuater pa seis siman ku un sker den su muskulo di pia robes.
Den e partido di ayera Wladimir no a konekta hit den un turno na bate ku un base por bola.
Video di momentu Wladimir a leshona


text:
E storia di e potret di mi tata…un experencia berdad di Checkpoint Color
E potret adhunto ta refleha un famia felis… un mama cu jiu cu pa prome biaha ta bay pasa un dia di tata sin nan tata y casa stima. Lando tabata un casa cu tabata companja y sostene Shirley den tur actividad social. E tabata un tata y guia ehemplar pa su yiu homber. E potret ta nan consuelo ora nan corda riba nan casa y tata. Awo, bo por imagina bo cu tin hende na mundo cu tin tur placa di mundo, pero nunca a conoce nan tata. Nan ta gasta mes tanto placa cu ta necesario pa biaha y sigi e pistanan di nan tata, pero no ta logra. Nos ta bay conta bo un storia cu a pasa berdad.
Di un yiu cu un tata Arubiano di ken no a keda niun potret di su bida. Scucha! Tabata tin un senjorita Mericano jong cu a bin pasa vakantie cerca su famia na Aruba den temponan di Lago. Na Aruba e la enamora di un joncuman Arubiano y una bes na Merca e la ripara cu e tabata na estado. E la scirbi un carta pa su amor, pero nunca a haja contesta. E jiu a nace y despues di tempo e dama a casa cu un Mericano hopi rico cu a adopta e criatura. Mirando cu e mucha no tabata parse un Mericano, semper a cont’e tocante su tata di Aruba cu nunca a laga sa algo di dje. E mucha a bira grandi y a tuma over e empresa di su tata. E tabata hopi exitoso, pero semper e deseo a keda pa un dia por haja sa ‘algo’ di su tata.
E cabayero a bin Aruba y a jega Checkpoint Color, paso nan a tende di e coleccion di potret di antes di defunto Nancho Luidens. Akinan a cuminsa un buskeda pa e potret of ‘algo’ di e tata. E buskeda aki a hib’e serca famia di su tata… Porfin! Ken sa, pero su famianan a conte cu su tata a bay cu un tanker Europa y nunca mas a laga sa nada di dje despues cu su mama a bolbe Merca. Un tanta tabatin algun potret di famia, pero ora cu e la muri, e jiunan a kima tur e potretnan bieuw. Pakico warda cos bieuw. E cabayero a sigui busca, no ta importa cuanto placa e lo tin cu gasta. Placa no ta problema, pero … e potret no ta existi. E bieuwnan cu ainda tabata corda su tata a conte cu e parse su tata hopi. Cuanto gana e tabatin di por experencia esaki su mes. Pero cu tur placa di mundo, e no por cumpra su deseo di mas grandi… ‘e potret di su tata’.
Pa e motibo aki Checkpoint Color ta stimula tur hende pa no tira nan potretnan afo, ni ward’e riba computer so. Paso e por crash… Un potret ta pa conserva…y pa mir’e. Pesey, print’e!


text:
ORANJESTAD – Contrario na e otro islanan den Caribe, Aruba a opta pa no usa un emisora dedica den tempo di emergencia manera e pasada awe di e disturbio yama PTC #2. A opta pa usa e metodo di semper, esta di informa via Rampenbureau cu na su turno ta pasa e informacion pa medionan di comunicacion local cu tin e tarea pa suministra e informacion. A splica cu un di e motibonan ta e inversion den un emisora asina, ta hopi costoso y e cantidad di persona riba nos isla, no ta hustifica e inversion ey. Ademas, e lo causa un disgusto entre emisoranan si scohe uno cu ta haya e trabou pa den calamidad, ta e unico cu por transmiti informacion.
RARO
Noticiacla a cuestiona esaki durante e conferencia, indicando cu ta masha normal cu ta usa un emisora, cu ta apto y tecnicamente capacita pa ora cu no tin coriente mes, e si tin e facilidad na lugar pa por sigui transmiti un señal. Tur pais tin’e, incluyendo e isla di Corsou, a dedica un emisora pa e fin ey netamente.
PALM BEACH – Despues cu DOW a anuncia cu pa dia 23 di september 2022 e rotonde di Palm Beach lo a keda cla completamente, awor esaki ta bira dia 5 di October 2022. NoticiaCla a raporta esaki caba comienso di siman, esta cu e rotonde no a keda cla completo. Pero e motibo no tabata cla. E motibo pa e retraso tabata awacero. “ Pa motibo di awacero contratisa Arubaanse Wegenbouw Maatschappij a pidi pa pospone e fecha y diaranson dia 5 di oktober 2022 habri e rotonde completamente” DOW a bisa diabierna.
ORANJESTAD – Departamento di Salud (DVG) a informa e siman aki cu nan ta introduci vacuna Bivalent como COVID Boostershot pa tur 12+. Segun DVG, epandemia cu mas impacto a haci riba comunidad ta parce di ta tras di lomba y vacunacion sigur a hunga un rol hopi imporante den esaki. Apesar cu casonan di COVID na Aruba actualmente ta bon controla, Aruba mester keda vigila y tene cuenta cu posibel subida den casonan di COVID-19 yegando fin di aña. Esaki diferente profecionalnan ta pensa cu lo por bay pasa, pa cual motibo DVG den colaboracion cu Hulanda a dicidi pa introduci cambio den maneho y cuminsa cu preparacionnan nesesario pa reduci edad di e segundo boostershot di 60 aña pa 12 aña. Y na mes momento cuminsa cu un rond ripititivo di vacunacion pa tur 60+ pa logra e.o. proteha esnan mas vulnerabel y tambe preveni un peso grandi riba nos sistema di cuido medico y seguro di malesa.
PALM BEACH – Diahuebs mainta, e situacion di tempo tabata di tal forma cu esaki a genera algun hos riba laman, pero bon bisto for di tera. Riba e hotel strip di Palm Beach esaki tabata bon bisto y den careda di 10'or y mei por a nota varios di e hosnan. For di varios dia caba e stuacion di tempo ta instabil cu ta pone cu e islanan ABC ta haya retonan interesante. Corsou p.e. tabatin un anochi yena cu strena cu lamper, y Aruba basta awacero varios caminda.
ORANJESTAD – E presidente di e asosacion VWI (Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.), Ir. Richard Frank ta invitado den e programa NoticiaCla LIVE diahuebs anochi. Durante e programa aki, e presidente di VWI lo trata temanan manera e proceso di destaho publico riba molina di biento, credibilidad di director di Utilities NV y mucho mas. Tambe kico ta pasa si sigui cu e plan pa cumpra fuel oil for di Venezuela. No perde e programa aki sigur cu ta cuminsa pa 9’or awe nochi riba plataformanan di NoticiaCla esta Facebook, e website (check e button LIVE) y e app tambe (e button LIVE).


text:
Haci awa lauw bo prome nutricion di dia, mainta entre 6 or y 7 or. 3 bes pa siman ta bon pa añadi lamunchi den e awa cu bo ta bebe, e ta yuda extra, su vitamina C ta excelente pa bo digestion y pa kima e vetnan cu ta acumula na bo barica y cintura.
Come calidad y no cantidad, mainta fruta en bes di pan ta miho y merdia mas berdura den bo plato ta ideal. Limita keeshi y cuminda hasa.
Evita bebida of snacknan cu hopi sucu. E calorianan di e productonan ey no ta bale la pena, awendia tin hopi variacion di bebida cu menos sucu cu ta bon pa bo salud.
Escohe pa come algun berdura cu hopi fibra, nan ta kima vet di barica; Esparagus, Sprouts, frutanan citrico manera Apelsina y nuts manera Almond y Walnut.
Stima bo mes, haci ehercicio, scoge bo dianan di cana of haci ehercicio y mantene e disciplina di cumpli cu e programa di movecion cu bo a traha pa bo mes.
Limita of si por elimina consumo di alcohol, su efectonan negativo pa bo salud ta mas cu algun sensacion of efecto temporal.
“Treat but not Cheat”; si bo kier come un snack cu tin sucu, manera un Bolo, Chuculati of un Ijscream, come un tiki of pida chikito y no cantidad. Sea contento cu bo por snack de bes encuando, inteligente.
Unda cu bo bay shop, evita di para serca di entrada, para mas leu posibel pa bo por probecha cana, haci movecion mas biaha pa dia.
Scoge pa come mas, Lentel y varios tipo di bonchi, nan fibra ta excelente pa bo salud y ta yuda kima vet cu no ta necesario den curpa.
Sea contento cu bo ta consciente di bo salud y aparencia, motiva bo mes.


text:
Vacatura Projectmedewerker
Banco di Seguro Social Aruba SVb ta un organisacion cual ta sigura tur ciudadano di Aruba pa perdida di entrada. Nos 70.000+ clientenan tin derecho riba un servicio facil, rapido y excelente. Un di nos tareanan durante e crisis di Covid-19 ta ehecucion di e Sosten Financiero pa Empresa Chikito y Mediano y Subsidio di SalarioNos Unidad di Riesgo ta encarga cu maneho y ehecucion den SVb pa e Sosten Financiero pa Empresa Chikito y Mediano y Subsidio di Salario, ademas ta cay directamente bao maneho di gerencia di SVb.
Pa yuda nos Unidad di Riesgo cu e trabaonan ariba menciona nos tin un vacatura temporal pa un
Projectmedewerker (M/V)
Responsabilidadnan entre otro ta:
• Realisa diferente analisis financiero y controla calidad di esaki.
• Duna conseho riba calidad di informacion cual ta ricibi.
• Compara data di diferente fuente y traha reportahe.
• Identifica y evalua riesgonan.
Rekisitonan:
• Tin habilidad riba nivel di HBO of mas.
• Experiencia of educacion den ramo di contabilidad of finansas.
• Bon dominio di Excel y resto di pakete di Microsoft Office.
• Tin bon dominio di Hulandes, Ingles y Papiamento verbal y por escrito.
• Por traha independiente y den team.
Nos ta ofrece:
Salario conforme e Bezoldigingsregeling Ambtenaren y ta depende di e nivel di educacion y experiencia.
Solicitacion:
Un carta di motivacion, acompaña pa CV, copia di diploma y certificado por wordo dirigi na director di SVb sr. ir. Edwin M. Jacobs, solamente via e-mail na info@svbaruba.org te cu 2 di october 2020.
Pa mas informacion tocante e vacatura por e-mail sr. Cristian Garcia (cgarcia@svbaruba.org).


text:
Pueblo di Aruba, ta un tristesa pa lesa y compronde, con PM Eman ta tratando nos pais. E prome punto cu mi kier a trece padilanti ta e asunto di huurmento di edificionan priva. Campañanan electoral uno tras di otro, AVP a propaganda di baha of kita huurmento di edificionan priva. Muy en particular despues cu AVP a inventarisa y a haya sa cu ta 68 mil meter cuadra ta wordo gehuur, y na edificionan bashi ta casi mesun meternan cuadra tabata tin. Mas o menos 17 edificionan bashi AVP su gobierno a hereda, di cual AVP a renoba solamente dos. Loke nos pueblo mester sa ta cu AVP su plannan tabata completamento otro. Su prioridadnan original tabata a base di rapportnan di FESCA y di Fundacion Digna Herrera Lacle. Dos instituto científico di AVP, di cual sr. Richard Arends tabata presidente di FESCA, cu a duna señalnan di preocupacion. E problemanan principal señala tabata chollernan den Playa cu huurmento di Hotel Central, parkeo pa publico y caba cu huurmento di edificionan pa motibo di e edificionan bashi di gobierno. Esakinan tabata e problemanan pa soluciona y NO renobacion di Caya Betico Croes (Caya Grandi).
Tabata tin placa for di e prome dia di gobernacion na 2009, contrario na mentiranan di parti di AVP su mandatarionan. E agenda scondi y e wega di move placa a cuminsa y tur na fabor di Friends & Family.
Tur cos a cambia pa motibo di a cuminsa cu e wasmachin di construccion, renobacion di Caya Betico Croes, di schoolnan, di camindanan, hospital etc etc. Contratistanan den e proyectonan tabata solamente hendenan liga na AVP. Nan ta e.o. Leoncita Arends, su rumannan y famianan, Mayon Arends y mas. E ultimo aki a traha semper na Toeristen bureau na Venezuela, awor diripiente door di AVP, e ta den construccion y makelaar den real estate. Huur no a baha pero alcontrario a subi barbaramente. Na 2017 huur ta presupuesta segun contractnan cu gobierno na mas cu 23 miyon florin. AVP ta laga cera schoolnan pa renobacion, ta huur un otro localidad pa e alumnonan cerca un friend y despues di mas cu 3 aña ta cuminsa cu renobacion. Tambe AVP no a traha e dos parkeergaragenan na Playa, cu apartamento ariba pa asina supuestamente trece bida bek den Oranjestad. Tur locual cu AVP a haci den construccion na Aruba NO ta trece ni un florin den caha di gobierno. En cambio tur placa a wordo gasta den seno di AVP mes y despues bay presta placa pa e pueblo paga. “Orguyosamente nos a crea e debe, un debe cu nos tur tin cu paga den futuro” tabata e palabranan di e propio Prome Minister di país Aruba. Esta un ofensa na e inteligencia di e pueblo di Aruba!
E di dos punto ta e echo cu AVP ta bay basha ex Bushiri hotel abao despues cu AVP a critica e gobierno anterior y a priminti di cu nan si por habri Bushiri hotel. Net un proyecto asina lo genera placa den caha di gobierno y tambe yuda crece economía di Aruba, anto esaki AVP ta demolisa.
Muy probable amigo di AVP, Marlon Garage ta bay haya e proyecto pa basha ex Bushiri hotel abao mescos cu el a haya Freezone na Oranjestad. Prioridad di AVP ta y ta keda solamente pa Friends & Family. E pueblo mes no ta bini ningun momento remarke pa haya algo, sino cu no ta solamente medida pa paga. Medidanan pa sacia e hamber pa poder y pa placa pa AVP. PM Eman definitivamente ta trata e pueblo di Aruba manera cu ta di “Buchi-Landia” e pueblo ta. Vota pa AVP ta mescos cu e pueblo comete suicidio.


text:
Clifton End: un talento versátil i remarkabel
Dia 27 di aprel próksimo, Clifton End ta na Kòrsou pa presentá 'Clifton End & Friends: Pa Mi Pais'’ na Brakkeput Mei Mei. Akí Clifton lo duna homenahe na varios baluarte den nos komunidat, ku tabatin un impakto riba su desaroyo musikal i artístiko. Tambe lo presenta e anochi akí e legendario Tony Sherman, Jill Frans, Ephrem J, RayBass i Tahir.
Un talento natural
Ora ta papia di Clifton su ilustre karera, loke ta resalta ta su abilidat úniko pa interpreta diferente genero manera soul, balada, merengue, ritmo kombiná i kizomba. “Kada interpretashon ta keda komplementá pa su tremendo kolo di bos i harmonisashon perfekto”, Gibi Doran, kabesante di GIO ta splika. Clifton a kaptura atenshon di Gibi na televishon durante un presentashon ku e grupo di gospel acapela Génesis na añanan 90. E ko-inventor di ritmo kombiná, tabata asina impreshoná ku Clifton ku ela aserk’e i a pidi’e milita den su banda GIO. “Clifton tabatin apenas 18 aña, pues mi mester a papia ku su mayornan promé i primintí ku lo mi a kuid’e”, Gibi a kompartí. Asina Clifton a drenta GIO i a interpreta varios kantika klásiko manera ‘Tantu dushi bo ta’ i ‘Apesar’, kual ta un favorito personal di Gibi. “Clifton a agrega algu úniko na e sabor di GIO i ta te dia djawe un di mi kantantenan faborito”, Gibi a splika.
Ekspandé su horizonte
Na 2001, Clifton a bandoná Kòrsou pa sigui su soñonan musikal na Europa. Clifton a bai Spaña ku e kompania Romantic Espectáculos di e konosido Tolo Pomar ku tabata basa na Mallorca. Akí Clifton a interpretá e kantante James Brown pa seis luna i a kanta den un Earth Wind & Fire tribute. Tollo a puntra Clifton si e kièr uni ku Tony i su grupo ku tabata interpreta e hitnan di Motown na Tenerife i asina ela traha durante 2 aña i mei ku nan. “Mi a traha ku varios kantante den mi bida, pero tiki artista tin un tremendo aktitut di trabou manera Clifton. Nada no ta imposibel p’e”, mentor Tony Shearman a splika. “Tambe e ta un tremendo bailado i ta kapta un koreografia masha lihé”, Tony a splika. Clinton tabata e direktor musikal di e grupo pa varios aña. “Hende asta tabata kere ku e tabata mi yu, paso e tabata baila meskos ku mi”, Tony ta kòrda. Tony tabata un di e promé artistanan ku a haña residensia permanente na varios hotel i establesimentu nokturno na Gran Canaria i a traha einan kasi 12 aña. Tambe Tony, huntu ku su ruman Kenneth, tabata instrumental den lansamentu di karera internashonal di Clifton i tambe otro kantante kurasoleño manera Roxanne Rosario i Debbie Beaujon. “Ami a bandoná e grupo pa motibu di un disputa over di nos kontrakt i a wak un otro hende pa manehá e grupo. Despues di un temporada Clifton a opta pa bandoná Spaña pasobra semper e tabata ke más”, Tony a splika. Na 2005, Clifton muda pa London, unda ela traha ku e famoso kantante di Soul, Freddie Lee. Despues di e periodo akí, Clifton a regresa Hulanda unda ela drenta e popularísimo Cache Royale, ku indudablemente ta un dje bandanan kurasoleño más popular di e ultimo dékada.
Clifton End & Friends Durante ‘Clifton End & Friends’ Clifton lo hinka su hitnan faborito den un bachi moderno i ta kolaborá ku diferente artista ku a influensia su ilustre karera. Tony Shearman di su partí ta sumamente entusiasma pa por presenta den ‘Clifton End & Friends’ i ta primintí di los algun interpretashon memorabel. Gibi Doran tambe no por warda pa e dia yegá pa asina nos tur por gosa di un show di alta kalidat ku ta selebrá ekselensia musikal kurasoleño. “Ta importante pa duna homenahe na nos baluartenan ora nan ta huntu ku nos, pues mi ta invita un i tur pa ta presente”, Gibi a añadi. Karchinan pa ‘Clifton End & Friends’ ta na rason di 55 florin i ta disponibel na VV, Tik Tak, Bruna i Mensing’s Caminada.


text: KRALENDIJK – Awe mainta a inisiá apertura ofisial di e aktividat di “BonDoet” e di 10 edishon. E parti ofisial tabata dilanti di ofisina di FuHiKUBO pega ku Extra. Un grupo di persona tabata presente i despues for di e sitio menshoná a sali pa kuminsá ku e 98 djòp ku tin plania durante 2 dia. Diferente trabou tin i algu ménos ku 2000 persona a inskribí pa kumpli ku e tareanan. Apesar ku hopi hende a inskribí, tin nesesidat pa por lo ménos 200 hende mas. E aña aki ta di 10 bia ku ta organisá e aktividat. “BonDoet” a nase na Boneiru i a ekspandé riba diferente isla den serkania, entre otro Aruba, Kòrsou i Sint Maarten. Hulanda no ta organisá e aktividat di “BonDoet” e fin di siman aki, debí na e situashon di “Corona virus”. Kombinashon di potrèt ta mustra esnan presente na e parti ofisial di “BonDoet” awe mainta, i e grupo di persona ku a kuminsá traha pa FuHiKuBO.


text:
September 30, 2020
Direktor nobo pa BNK
Direktor nobo di Biblioteka Nashonal Kòrsou
Sr. Arjen de Wolff ta e direktor nobo di Biblioteka Nashonal Kòrsou (BNK). Despues ku Konseho di Minister a bai di akuerdo ku su nombramentu, Hunta di Supervishon di BNK i sr. De Wolff resientemente a yega na un akuerdo.
Sr. Kamir Lopez, presidente di e Hunta di Supervishon, ta kontentu. “Biblioteka tin hopi reto su dilanti, p’esei mes nos a kana e proseso di selekshon ku koutela, manteniendo e organishon kontra e medidanan nesesario di ousteridat ku Kòrsou ta pasando aden. Tambe ta importante pa biblioteka inová, bira un sentro di informashon, enkuentro i konosementu segun normanan internashonal. Nos sa ku den señor De Wolff nos a haña e persona korekto pa guia e transishon kompliká aki.” De Wolff tin hopi eksperensia ku reforma den sektornan di gobièrnu i sektor públiko.
De Wolff a biba na Boneiru, kaminda el a manehá i reorganisá e konservashon di naturalesa STINAPA. Tambe sr De Wolff a biba i traha na e.o. paisnan di Medio Oriente, Washington DC i Kòrsou. Resientemente e tabata kolumnista den e korant Amigoe. De Wolff tin hopi eksperensia den e sektor di Arte i Kultura di Amsterdam i tambe den institushonnan gubernamental di Kòrsou, Amsterdam, Den
Haag i Brussel.
“Nos ta gradisí nos Direktor Interino señora Didi Wildeman”, asina sr Lopez a bisa. “Sra Wildeman a guia e organisashon ku hopi dedikashon i plaser den e periodo ku a pasa i duna inisio pa e reformanan nesesario. Den e periodo benidero, sra Wildeman lo yuda guia e direktor nobo i den futuro lo keda ligá
na Biblioteka”.
“Nos ta gradisí e antesesor di señora Wildeman, sra Yiannitzah Jacobus inmensamente pa tur su esfuerso i dedikashon durante su periodo interino”.
Sr Arjen de Wolff ta kuminsá ehersé su funshon na BNK dia promé di òktober próksimo.


text:
Xander Bogaerts (Boston Red Sox) a bai di 4-2 ayera i a Sali out den un intento di robo. Bogaerts awor a subi su averahe na .317. E ta lider den e organisashon di Red Sox i den Top 4 di Liga Grandi
Jurickson Profar (San Diego Padres) a bai di 3-0 ayera
Kenley Jansen (Atlanta Braves) no a mira akshon ayera
Jonathan Schoop (Detroit Tigers) no a mira akshon ayera
Ozhaino Albies (Atlanta Braves) a leshoná su dede i lo ta for di akshon por lo pronto
Chadwick Tromp (Atlanta Braves) a bolbe sufri un leshon di spir hungando den un wega di rehabilitashon den Liga Menor
Didi Gregorius (Philadelphia Phillies) a keda laga den libertat. Pendiente awor si un otro ekipo ta yama pa ofresé un oportunidat nobo
Hensley Meulens (New York Yankees) a keda nombra ofisialmente awe pa bolbe tuma rienda di e selekshon ulandes komo manager. Su tarea prinsipal lo bira pa guia e selekshon di Reino den próksimo World Baseball Classic ku lo tuma lugá na komienso di otro aña. Ulanda ta den grupo ku Chinese Tapei, Cuba, Italia i un otro pais ku mester klasifiká ainda. Den e último World Baseball Classic na 2017, Henlsey Meulens tabata manager tambe i e ekipo di Reino a yega te semi final na Los Angeles i a finalisá e torneo ei na di 4 lugá
Play of the Day


text:
Resultadonan di Beisbòl Liga Grandi ayera:
- Arizona Diamondbacks a pèrdè di Washington Nationals ku skor di 5-4
- Boston Red Sox a pèrdè di New York Yankees ku skor di 13-3
Xander Bogaerts no a konektá hit den 4 turno na bate pa Boston. Xander tin un promedio di .315. Pa New York, Didi Gregorius no a konektá hit den 3 turno na bate ku 1 base por bola. Didi tin un promedio di .258
- Chicago Cubs a derota Pittsburgh Pirates ku skor di 5-0
- Los Angeles Dodgers a pèrdè di Philadelphia Phillies ku skor di 6-2
Kenley Jansen no a picha den e partido aki
- Minnesota Twins a pèrdè di Toronto Blue Jays ku skor di 3-1
- Kansas City Royals a derota Detroit Tigers ku skor di 5-1
- New York Mets a gana Miami Marlins ku skor di 5-1
- San Francisco Giants a derota Atlanta Braves ku skor di 8-3
Andrelton Simmons no a hunga den e partido aki. Segun informashonnan, Andrelton lo por ta bek den aliniashon pa fin di siman
- St. Louis Cardinals a pèrdè di Cincinnati Reds ku skor di 3-2
- Houston Astros a pèrdè di Texas Rangers ku skor di 4-3
- San Diego Padres a pèrdè di Milwaukee Brewers ku skor di 4-1
- Tampa Bay Rays a derota Chicago White Sox ku skor di 11-3
- Seattle Mariners a gana Colorado Rockies ku skor di 10-4
- Baltimore Orioles a pèrdè di Oakland Athletics ku skor di 5-0
Jonathan Schoop a konektá 2 hit for di kua 1 doblete den 4 turno na bate. Jonathan tin un promedio di .298
- Cleveland Indians a derota Los Angeles Angels ku skor di 2-0 den 12 entrada
Partidónan di Liga Grandi pa awe:
- Tampa Bay Rays kontra Chicago White Sox
- Seattle Mariners kontra Colorado Rockies
- Baltimore Orioles kontra Oakland Athletics
- Cleveland Indians kontra Los Angeles Angels
- Arizona Diamondbacks kontra Washington Nationals
- Boston Red Sox kontra New York Yankees
- Chicago Cubs kontra Pittsburgh Pirates
- Los Angeles Dodgers kontra Philadelphia Phillies
- Minnesota Twins kontra Toronto Blue Jays
- Kansas City Royals kontra Detroit Tigers
- New York Mets kontra Miami Marlins
- San Francisco Giants kontra Atlanta Braves
- St. Louis Cardinals kontra Cincinnati Reds
- Houston Astros kontra Texas Rangers
- San Diego Padres kontra Milwaukee Brewers
Resúmen:
- E ekipo di Lincoln Saltdogs a aktivá Shairon Martis bek for di lista di hungadó inkapasitá. Shairon tin un rèkert di 4-2 ku un efektividat di 3.60 den 9 salida
Tripel A
- Roger Bernadina a konektá 1 hit den 4 turno na bate pa Albuquerque Isotopes. Roger tin un promedio di .252
- Sharlon Schoop no a konektá hit den 2 turno na bate ku 1 base por bola pa Norfolk Tides. Sharlon tin un promedio di .202
Klase A
- Chris Garia a konektá 3 hit for di kua 1 honron(7) den 5 turno na bate ku 2 kareda anotá i 1 empuha pa High Desert Mavericks. Chris tin un promedio di .364
- Carlton Daal no a konektá hit den 3 turno na bate ku 1 base por bola i 1 kareda anotá pa Daytona Tortugas. Carlton tin un promedio di .255
- Ademar Rifaela a konektá 1 honron(4) den 2 turno na bate ku 1 base por bola, 2 kareda anotá i 2 empuha pa Delmarva Shorebirds. Ademar tin un promedio di .254
- Juremi Profar a konektá 2 hit den 4 turno na bate ku 1 kareda empuha pa Hickory Crawdads. Juremi tin un promedio di .309
- Darren Seferina no a konektá hit den 5 turno na bate ku 1 kareda anotá pa Peoria Chiefs. Darren tin un promedio di .295
Liga di Nobato
- Kevin Josephina a konektá 1 hit den 3 turno na bate pa GCL Braves. Kevin tin un promedio di .211
- Terrence Josephina a konektá 2 hit den 3 turno na bate ku 1 base por bola, 1 kareda anotá i otro empuha pa DSL Braves. Terrence tin un promedio di .265
- Sander Boeldak no a konektá hit den 5 turno na bate pa DSL Braves. Sander tin un promedio di .324
- Raysheandall Michel a konektá 2 hit for di kua 1 doblete den 5 turno na bate ku 2 kareda anotá i 1 empuha pa DSL Braves. Raysheandall tin un promedio di .302
- Chris Pieters no a konektá hit den 3 turno na bate pa DSL Cubs. Chris tin un promedio di .313
- Rachid Engelhardt a konektá 1 hit den 2 turno na bate ku 1 base por bola i 1 kareda anotá pa DSL Orioles. Rachid tin un promedio di .236
- Alexander Rodriguez a konektá 2 hit for di kua 1 doblete i 1 tripel den 5 turno na bate ku 2 kareda anotá i 1 empuha pa DSL Rays. Alexander tin un promedio di .302


text:
Den preparacion di profesionalnan pa futuro e ta central --- *Etiketa na entrada di e mundo di mañan di e studiante --- *Clubnan estudiantil y e introduccion na e lugar di futuro
ORANJESTAD(AAN)—Cada situacion mundial nobo ta afecta e futuro y e caminda pa e futuro di e futuro profesional cu awe ta hoben.
Den temporada di vacacion, muchanan chikito ta prepara pa nan drenta e sistema escolar y esnan cu ya ta parti di e sistema, ta sigui avansa.
E grupo cu a termina su estudio ta bira parti di e proceso laboral na tur nivel.
Pa un cantidad di famia tempo di vacacion grandi ta nifica tambe cu ta despedi di yiunan cu ta bay studia den exterior, mayoria biaha na Hulanda, otronan na Merca of den region.
Manera DIARIO ya a relata den edicion anterior, bida di un studiante no ta nada facil. Nos a uza Hulanda pa trece detayenan dilanti cu ta presenta den bida di studiantenan ya cu e situacionnan aki ta mas comun pa e grupo cu ta bay Hulanda.
Pa tur studiante cu ta scoge pa un profesion cu ta exigi preparacion academico, universitario, sigur mester tene cuenta cu e realidad, cu nan a scoge directamente pa ta dirigente di futuro.
Nan ta subi e caminda pa un mundo den cual reglanan pisa ta conta. Ser dirigente ta exigi un base sumamente importante, cu sigur clubnan di studiante ta yuda crea.
Ser miembro di un club of organisacion di studiante ta costa placa na Hulanda y Merca.
Pa keda un rato na Hulanda, caminda mayoria di studiante lo sigui nan estudio, mester conclui cu na academia ta haya educacion academico.
E clubnan di studiante tin dos aspecto sumamente importante ya cu nan ta asisti e studiante den preparacion di e bida social cu nan lo hiba como profesional.
E clubnan di studiante tambe ta entrega na e hoben studiante, un circulo di amistad cu despues ta bira su relacionnan den su bida profesional hasta ora e profesional Arubano bolbe cas.
Aki tin un punto masha importante pa trece dilanti.
Tin hoben cu ta bay Hulanda y ta busca e circulonan di amistad cu ya nan tabata conoce na Aruba y ta cera nan mes den e grupo aki.
Hopi bez e grupo aki ta haya su mes den problema social of ta limita su posibilidad pa crea futuro relacionnan profesional den exterior, loke ta sumamente importante pasobra un profesional bida largo mester sigui amplia su conocemento y mester por tin relacionnan cu ta sostene.
Importante ta sigur e hecho cu e clubnan estudiantil ta prepara nan miembronan tambe pa e parti social di nan bida como profesional, di dirigente of persona specialisa riba nan tereno.
E persona aki mester ta capaz pa atende cu hende segun reglanan internacional, con ta atende cu un persona; con ta papia cu un persona; enfin kico ta reglanan internacional di etiketa mundialmente.
Protocol no ta pa politiconan so. Subi trapi tin su regla pa homber y muhe. Cual bebida ta wordo sirbi y ta bebe na cual momento, ta parti di regla.
Con ta hinca un menu den otro, ta regla mescos cu loke ta bisti pa cada occasion.
Den e mundo profesional pa cual e studiante ta scoge e comportacion basa riba etiketa, ta sumamente importante.
Hasta pa personanan cu ambicion politico ta importante pa conoce e reglanan aki. Un politico mester ta na haltura ki ora e ta duna man prome cu e otro persona y kende e por brasa of sunchi na cual momento.
E reglanan aki ta conta pa profesional, pa dirigentenan sigur den tur sector y personanan cu ta representa entre otro cara di un compania of organisacion.
Studiantenan ta cuminsa un bida cu ta prepara nan pa un futuro den cual nan lo ocupa un funcion cu ta demanda respet. Nan mester duna respet na nan manera pa nan ricibi e respet aki.
Comportacion ta keda yabi pa futuro. Comportacion ta hancra den Arubianismo cu ta bati na porta prome cu habri porta pa drenta.
Comportacion ta determinante pa un studiante cu kier sigui cana den bida y asumi posicionnan eleva den un comunidad, den cual e mester inspira respet cu ta bay mas leu cu e palabra cu “ta ami ta dicidi”.


text:
ORANJESTAD, Aruba –5 augustus 2020
Despues cu 2 dia tras di otro a registra 5 caso positivo di covid-19 na Aruba. Un bez mas ta escala e capacidad di test pa logra gara mas tanto caso posibel cu por ta positivo. For di 234 test haci ta keda registra 39 caso aserca hibando e cantidad di casonan positivo activo na 56 di cual 49 ta transmision cu a tuma lugar localmente.
Loke cu ta resalta entre esnan positivo ta cu mayoria ta bou e edad di 39 aña, dus personanan den nos comunidad cu ta hopi activo.
Mirando e cantidad di casonan cu ta keda registra y premirando cu e cifras lo sigui subi, ta urgi comunidad pa atene nan mes na tur regla y medida ya stipula. E medidanan y reglanan ta conoci caba for di inicio di e pandemia y ta cuestion di cuminsa aplicanan bek estriktamente.
Aruba a stop e transmision di covid-19 na un ocacion caba y hunto cu responsabilidad y disiplina nos por contene e transmision un bez mas.
E medidanan ta;
•Si bo ta malo y tin sintoma, keda cas y yama bo dokter di cas of 280.0101
•Si bo no por tin 1.5 meter di un otro persona uza un mondmasker
•Laba man frecuentemente cu awa y habon of husa handsanitizer
•Evita mishi cu wowo, nanishi y boca
•No bay unda tin aglomeracion di hende ni tampoco aglomera.
Sigui e recomendacionan cu ta wordo duna pa bo por proteha bo mes y bo sernan stima na cas. Bo salud ta bo responsabilidad cuid’e.


text:
Mini Mega cu su Mega Plus a yega e suma grandi di 1.100.000 florin pa sorteo di awe. Tira bo liña na awa tempran pasobra rebendedonan ya ta prepara pa un dia druk awe, mirando cu Lotto, E Loteria di Aruba, tin un jackpot di 1.1 MIYON florin cla pa entrega na e feliz ganado di Mega Plus.
Despues cu e sorteo di diabierna no tabatin ganado pa e jackpot di 1 miyon florin, esaki a crece cu 100 mil florin mas. Cumpra bo “Mega Plus Loco” of duna e rebendedo bo 4 numbernan (scoge for di 30 number: cuminsando for di 01 te cu, y incluyendo 30) y un Mega Ball entre 1-15. Cumpra uno of cumpra mas, cada combinacion di number ta costa Afl. 7. Lotto ta desea bo hopi suerte ya cu bira un miyonario ta hopi facil awe.
Lotto, e loteria di Aruba tin diferente wega, Catochi, Big 4, Zodiac, Wega di number di Korsou di Lotto, Lotto di dia, Lotto 5, Mini Mega cu su Mega Plus y e diferente weganan di Raspa y Gana. Cumprando Lotto bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio
.


text:
ORANJESTAD- Junior Ranger a kaba di sera nan evento anual di interkambio. Hóbennan di tur seis isla a bini huntu pa siña tokante e biodiversidat úniko ku tin denter di Karibe Hulandes i nan a pone piedra di fundeshi na e futuro kolaborashon interinsular.
Ku bista di salimentu di solo riba laman mainta te na kaminata anochi bou di ‘night glow in the dark’, e studiantenan akí tabatin un siman yená ku rekuerdo ku nan lo tesorá pa bida largu.
Un pida di fundeshi di Dutch Caribbean Nature Alliance (DCNA) ta e deseo di elevá edukashon ku ta enfoká riba naturalesa rònt Karibe Hulandes. Un di e hèrmèntnan disponibel pa e islanan ta empoderashon di hubentut, i kiko lo por ta un mihó manera pa hasi uso i kontrolá e energia akí ku ta pa medio di DCNA su programa di interkambio anual di Junior Ranger. E oportunidat úniko akí ta trese hóbennan di tur seis isla huntu pa siña tur kos tokante e biodiversidat eksepshonal ku Karibe Hulandes tin, i traha huntu pa desaroyá abilidatnan positivo, koperativo i sosial.
E tema di e interkambio di e aña akí tabata Servisionan di Ekosistema i Kon Nan ta Sostené Nos Tur! Hinter e siman, e Junior Rangernan a siña kon pa identifiká flora ku founa marino i terestre durante aktividat di snòrkel, di kaminata i di kore den kayak den e vários habitatnan rònt Statia i St Maarten.
E siman a start na Statia ku kampamentu den e hardinnan botániko, loke a krea e oportunidat perfekto pa tur hende bai den profundidat di naturalesa. Ningun hende no tabata parse di wòri pa lanta mainta tempran pa eksperensiá e magnífiko salimentu di solo na horizonte di laman. Durante dia, e Junior Rangernan por haña eksperensia di práktika den monitoreo di espesienan invasivo dor di bai riba patruya di yuana huntu ku rangernan di STENAPA. Dor di e monitoreo, kada ranger a siña pa hasi distinshon entre e diferente supespesienan di yuana i nan a siña dikon ta importante pa vigilá tendensianan den populashon.


text: Diabierna mainta a drenta informe di un candela den Schotlandstraat. Mesora a dirigi tanto polis como brandweer na e sitio. Na yegada di brandweer na e sitio no a encontra niun candela. Aki lo ta trata di un gas leakage den un cushina di apartamento. Net ora e persona a bai cushina, e a sende e stove, e stove a saca un vlam grandi. Brandweer tabata tin e situacion bao control. Afortunadamente ningun persona a resulta herida y no tabata tin ningun daño material. D.T.I. a wordo poni na altura pa por controla e liña di gas n e apartamento.


text: Diadomingo madruga a drenta informe di cu tin un chauffeur coriendo tras di un auto cu a dal riba dje na rotonde Drive Inn, mesora a avisa e patruyanan riba caya. E auto a core te rotonde Mahuma despues a bira bay nort pasa den Santa Martha, subi caminda di Hooiberg bayendo pabao djey bira bay nort pariba di Well Well, tuma Pavia bay pariba, yega e rotonde banda di Bright Bakery bay pabao, pabao di Pacifico Paradera bay nort y despues e chauffeur a paga lus y asina a perde riba e caminda ey. Polis a busca tur robd eybanda y no a encontra cu e Lexus.


text:
Manera cu David Appie Abdul mes a post riba su Facebook personal cu e lo retira como entrenador di Dakota.
Ora punta David kiko lo ta siguiente? “Pa awor aki tin pensa di tuma un aña di descanso y upgrade mi mes haciendo algun curso”
Ja tin algun club cu a aserca David, pero ta prefera pa tuma tempo pa su mes.
Di parti President di Dakota Gilmar Croes: Directiva di Sv Dakota ta informa cu a no a haya un carta oficial ainda di David Abdul pa cu su retiro di SV Dakota como hoofdtrainer pero a wordo informa si door di Sr David Abdul In Oficiaal di su retiro
Sv Dakota lo reuní den su seno y lo comunica kiko lo bay ta e pasonan pa futuro di nos organisacion


text:
Tin un cantica ta tocando na radio ‘It’s so easy to fall in love’. Berdad, cay namora ta facil, keda den amor ta poco of hopi mas dificil.
Amor pasahero bo por haj’e den cada skina di bida. Of algo cu tin aroma di amor.
Amor berdadero ta loke ta nace di paden.
Ki bunita ta ora nos por sinja nos muchanan mira amor den cada skina di bida. Bolter cada piedra y wak bida ta biba bou nan. Wak e curason cu bo por haja te hasta den e piedra mes, den e berdura, den e noot, den e batata. Mensahenan silencioso cu ta pidi nos pa nos atencion? Pa ta mas cuidadoso cu e forma cu nos ta biba. Pa ta mas conciente kico nos ta tira den naturalesa. Pa ta mas conciente di e palabranan cu nos ta saca di nos boca, di nos mente.
Di parti di Comprondiendo Bida nos lo desea pa Dia di San Valentino bira un dia di refleho cu duna amor ta algo cu nos por hasi tur dia.
Lag’e cuminsa cu e sonrisa y ‘bon dia’ cu bo ta regala na tur hende.
Felis dia di amor, tur dia di bo bida!!!


text:
WILLEMSTAD, Curacao — Manera ya a bira konosí, kada aña di nobo, un bia pa aña, Kuerponan Polisial di e diferente paisnan den Reino Hulandes i Sürnam, ta bini huntu durante di un siman, pa asina ei interkambiá ku otro riba tereno di deporte i kultura. E aña aki ta toka turno atrobe pa e selebrashon aki tuma lugá na e pais Sürnam.
Kuerpo Polisial di Sürnam ta selebrá e aña aki su di 120 aniversario di eksistensha dia promé yüli. Durante e periodo di 26 di yüni pa 3 di yüli e interkambionan ta tuma lugá. E organisashon polisial di Kòrsou ta asistí na e selebrashon aki, danki na tíketnan na un preis sumamente faborabel ku e kompania lokal di aviashon Inselair a pone na disposishon.
Tambe Inselair a hasi posibel pa transportá e instrumèntnan di “drumband” di polis kompletamente grátis. S.I.P.S. ta sumamente gradesido na señornan Edward Heerenveen i Jurgen Lippinkhof pa nan generosidat den esaki.


text:
Willemstad, Korsou: Djadumingu 3 di novèmber 2019, alrededor di 06.06’or Sentral di Polis a risibí notifikashon di un kaso di maltrato i destrukshon ku a tuma lugá na un kas den Moontjeweg. E unidat polisial ku a yega na e sitio a hasi un investigason i a sali na kla ku un pareha tabata den diskushon ku otro i esaki a terminá den maltrato di e dama. Tambe e hòmber pareha di e dama a kousa destrukshon na e dama su vehíkulo. Na e sitio polis a detené e hòmber sospechoso, O.F.J.B, nasé na Kòrsou di 27 aña di edat, relashoná ku e kaso di maltrato i destrukshon ariba menshoná. A presentá e sospechoso dilanti un fiskal ouksiliar ku a ordená su enkarselamentu pendiente di mas investigashon.
Home Dutch Kingdom Kuerpo Polisial di Korsou ta informa: Detenshon pa maltrato i destrukshon.


text:
Despues di añanan di deliberacion y evaluacion a yega na un vision concreto. Y asina cu yen di antusiasmo y alegria, profesionalnan di FMAA y SPD, arkitectonan, ministernan y parlamentarionan a presencia e momento maraviyoso caminda cu su excelencia Minister Rocco Tjon den compania di su excelencia Prome Minister Evelyn Wever-Croes a pone e prome piedra pa e edificio di Stichting Hunto.
Ta for di oktober 2020, pa medio di un memorandum of understanding (MoU) a cuminsa cristalisa e vision di uni Fundacion pa Maneho di Adiccion di Aruba (FMAA) y Social Psychiatrische Dienst (SPD) bou di un solo fundacion cu lo hiba e nomber di Stichting Hunto. Enfoca riba cliente cu ‘dubbele diagnostiek’, cu ta ensera cu e cliente tin problema cu adiccion y salud mental.
Pakico Stichting Hunto?
E problematica di adiccion y di adictonan ambulante ta creciendo y e instancianan ta desea di mehora nan servicio y brinda miho cuido y atencion na e clientenan. Asina a bin un colaboracion pa traha na un forma integral y MoU entre stakeholdernan FMAA, SPD, Huisartenvereniging (pa haci e cuido mas acesibel), FADA, Bureau ondersteuning verslavingszorg, Respaldo, Directie Volksgezondheid y representacion di Ministerio di Husticia y Asunto Social. E meta tras di esaki ta pa e cliente rehabilita y reintegra bek den comunidad. Tambe door di traha den forma integral, lo reduci e lista di espera door di amplia e prome liña di cuido y reduci e presion riba e cuido specialisa.
Un parti hopi esencial di e fundacion ‘Stichting Hunto’ ta, cu lo brinda tambe un seccion special pa mucha y hoben cu tin problema cu adiccion y salud mental.
Vision, costo y aprobacion
A base di e vision di plan di maneho di Ministerio di Husticia y Asunto Social y tambe Gabinete Wever-Croes II e proyecto ‘Stichting Hunto’ ta cristalizando. Principalmente door di e.o. restructuracion di alocacion di fondo di 600 mil florin den presupuesto 2022, MoU’s (por ehempel door di a percura pa hunto cu profesionalnan di Directie Financien y DWJZ pa yega na nota di cambio pa trata presupuesto 2022). Positivo ta cu e representantenan di pueblo, miembronan di Parlamento di Aruba tambe ta consciente di e necesidad pa bon cuido y ayudo na e sector aki y di tal manera a aproba e presupuesto 2022, pa e proyecto bira realidad.
Palabra di felicitacion y exito
Por ultimo Hoek ta felicita tur stakeholder cu nan aporte constructivo na e proyecto ‘Stichting Hunto’. Na Conseho di Minister, principalmente Minister Tjon. Y ta desea tur profesional y e grupo di GGZ, presidi pa señora Sharline Koolman hopi exito cu e magnifico proyecto aki.


text:
RELATO DI RAMPENSTAF 1 oktober 2016:
RELATO DI RAMPENSTAF 1 oktober 2016:
Rampenstaf ta informá ku e situashon di wer riba Kòrsou relashoná ku orkan Matthew a normalisá. Meteo ta informá ku lo kanselá e konseho pa boto chiki (Small craft advisory). Mientras ku e “High surf advisory” lo keda aktivo teniendo kuenta ku tin olanan grandi riba laman.
Brantwer, Kustwacht, Polis i CITRO ta informá ku djabièrne anochi i marduga a pasa relativamente trankil. Ferry entre Otrobanda i Punda a konfrontá problema tékniko pero mientrastantu a reanuda servisio.
Autobusbedrijf’ a kore ku su ‘shuttle’ entre Punda i Otrobanda te ku 9 or djasabra mainta, i mientras tantu a reanudá su servisio normal.
Durante transkurso di dia Emmabrug ta ser buta bek. Obra Públiko a indiká di no a risibí keho di awa. E instansianan gubernamental ta sigui ku e limpiesa di e roinan i duiker.
Hafnan di Bullenbaai, Megapier i Fuik a ser habri bek pa barku grandi. Boluntarionan di Rode Kruis Kòrsou lo keda alerta pa kualkier eventualidat.


text:
-
Contact
- lionel_326@hotmail.com
Urgente: ta buska hendenan ku ke gana plaka kèsh ku polítika!
Dia 30 di sèptèmber próksimo lo bai tin elekshon parlamentario atrobe, kaminda 120.657 hende lo tin derechi di vota riba un di e 20 partidonan polítiko ku lo bai purba nan suerte pa drenta gobièrnu i hasi loke semper nos a hasi den polítika: tuma hende hasi!
Djaluna awor, esta mañan mainta for di 9:00 am, partidonan ku ke partisipá na elekshon benidero mester presentá nan lista i esnan ku no tin asiento aktualmente mester presentá komprobante di pago di dos mil florin pa por partisipá na elekshon. Mi tambe ke bai partisipá na elekshon i un djis aki lo mi splika bo dikon. For di djamars último mester a mèldu pa por haña orario pa presentá lista djaluna, pero ami ta bai ‘bypass’ tur e rekesitonan ei ku djis un yamada telefóniko. Lo mi mester traha un lista polítiko ‘awe awe’ si, pa nos por bai entregá lista mañan ku ‘brassband’, show di motosaikel, desfile ku ‘cheerleaders’ i hinter un show di sirko.
Dikon mi ke bai elekshon?
Kòrsou aktualmente ta den un fase kaminda mayoria di e pueblo no ta kere den polítika mas. Mayoria hende no sa mas pa ken nan mester vota. Yen hende nèkdó tin den polítika. Nan ta retirá, bin bèk, bai kria yuana, bin bèk, retirá atrobe, bira minister, despues subi lista pa salba partido, retirá atrobe, bira direktor di kompania te ora nan pèrdè trabou, bin bèk, retirá fo’i polítika atrobe, despues lanta partido nobo ku ‘billboard’ ku kos den ménos ku un siman, bin buska mas manera pa pompa pueblo, anto pa straño ku parse, hende ta vota pa nan. Pa e motibu ei p’e próksimo elekshon den 2016 lo bai tin vários partido ku lo bai lanta manera ‘paddestoel’ pasó ainda tin mansa pa saka pastechi!
Aki bo por mira un lista kreá pa Sr. Ovilio ‘Liio’ Capriles, ku un kantidat total di 19 partido polítiko ku kier bai elekshon. Tin un partido mas ku no ta riba e lista akibou ku yama Movement R-16. (E nòmber ta zona mas manera motor di outo i no un partido polítiko.) No ta tur lo logra risibí e kantidat di 870 voto/firma di sosten, pero n’e kantidat so bo por mira ku sea nos ta mal dividí, òf Kòrsou tin hopi pastechi pa parti.
Ta bon konosí pa nos tur ku polítika despues di iglesia, ta un tremendo manera pa bo traha plaka, saka diferente benefisio, sera un bon penshun, anto bira popular tambe (aunke kisas ku mal nòmber, pero ta ken ta preokupá ku esei awendia? Prinsipalmente pasó e pueblo votadó, no ta altura di nada ku ta pasa den su pais. Pues fásilmente un polítiko por para bo tras, hinka pal’i basora largu den bo atras sin hunta niun tiki vaselin, despues pasa bo dilanti, smail papia bunita ku bo, i bo ta bolbe vota p’e! Pues e kos ta keda manera kos ku bo gusta pa hende pusha kos seku seku den bo burak’i atras!)
Despues di a skibi i publiká e bukinan ‘Kibra Hacha’, ‘Awa, Habon ku Past’i Djente’ i ‘ Niun Pátaka’, ku a yuda enrikesé bosnan ku un eksperensianan plasentero, lesando kosnan íntimo di mi bida, siñando bosnan yen kos nobo, inklusokomportashon di hende ku a ni sikólogonan no sa di dje, mi ta kere awor a yega tempu pa porfin mi enrikesé mi mes. P’esei mi ta bai lanta un partido polítiko nobo, i mi ta bai tin mester di bo yudansa kual lo krea oportunidat pa bo tambe enrikesé bo mes! E partido ku mi ta bai lanta lo bai karga e nomber “Faboritismo Organisá Korsou Konstipá” (abreviá FOKK), anto nos lo skohe e bunita koló pretu kual tur hende ta koré p’e! Pa mi por hasi mi meta realidat, mi lo bai tin mester di lo siguiente:
Spònser:
Tarea di spònsernan ta pa duna nos plaka pa konvensé e pueblo pakiko nan tin ku vota pa mi partido. Esaki lo bai ta via dòrnamentu di Kòrsou tur na bandera, partiment’i flanèl ku pèchi, pone eventonan p’e hóbennan ku fásilmente nos por kumpra i manipulá ku bandanan popular, bibida di alkohòl, mucha muhénan sèksi ta kana den shòrt chikí i pèrtá, organisá kompetensha pa asina por parti diferente premio èts.
Ademas di esei nos lo mester pone diferente rifa pa e hendenan por gana kos. E pueblo di Kòrsou gusta ‘gamble’, pues nos lo pone rifanan pa gana outo, biahenan eksótiko i diferente otro premionan. (Boso no preokupá. E rifa ta djis pa popularidat, ‘fundraising’ i tuma hende hasi, pues nos lo hasi nos bèst pa tur premio keda aden pa asina nos por bolbe rifa e mesun kos atrobe.)
Tambe nos mester pasa diferente spòt na radio i televishon ku den prinsipio e hendenan lo haña nan masha idiot i despues nan lo bira iritante, pero tòg inkonsientemente lo drenta den nan supkonsiensia i pone nan kere ku nos lo ta e partido vensedó, i asina nan lo vota pa nos tòg!
Miembronan di Parlamento
Akinan nos ta bai tin mester 21 persona ku lo bai bira miembro di parlamento. Tarea di miembronan di parlamento ta pa sigui liña di partido. Diskutí fuertemente riba moshonnan ku nos lo pasa pa kita mas plaka for di e pober. Den parlamento kada miembro mester hasi komo si fuera ku nan kurason ta pa e pueblo, pero defakto nos tur sa ku nos no tin kunes.
Promé ku bira miembro di parlamentu, lo bo fungi komo polítiko. Pues bo tarea ta pa kana bario i kumpra voto di hende. Tene na kuenta ku ya kaba e hendenan sa ku ta den temporada di elekshon so polítikonan ta kana bario pa bario, pues lo bo tin ku hasi algu diferente. Por ehèmpel bai hunga futbòl k’e muchanan riba vèlt, bai kas di e penshonado, hunga dominó i kòmbersá kuné, mustr’é ku awor si kambio ta bai bin. (Kòrda kana ku bo fotógrafo personal pa saka potrèt di tur esakinan pa publiká, sino ta mesun leu nos ta keda.)
E polítikonan mester bai debatenan na radio i televishon tambe. Bo mester tuma parti pa e pober, pasó ta nan t’e mayoria den e pueblo aki. Pues laga nan mira ku abo si ta bin p’e kambio real. Kaminda por, parti algun artíkulo di nesesidat aki aya. Por ehèmpel pida pan ku keshi, spèki, blek’i bonchi èts. Lo ta ideal si bo por bai na e skolnan tambe i hasi algu ‘leuk’ ku e muchanan. Kòrda bai ku bo fotógrafo pa saka potrèt i publiká esakinan. Asin’aki hende lo kai den bo trampa sigur i kere ku di bèrdat bo tin nan na pechu.
Tuma bon nota: den mi partido no tin kuent’i hòrta asiento bai kuné. E úniko asiento ku bo por bai kuné t’esun ku bo a bin kuné fo’i kas di bo mama!
Ministernan
Niun polítiko ku ta riba lista lo no por bira Minister. Esaki ta mi desishon. Nos ministernan mester ta hendenan studiá, manera dòkter, abogado, hendenan ku konosementu finansiero èts., pasó tin un gran kantidat di hende ta kere ku ora bo ta studiá ta kana pariba p’abou den kòl ku dashi, t’e ora ei bo ta sabí, i aparentemente nan lo laga bo hasi i deshasí manera bo haña ta bon. Ta ora bo no ta studiá nan ke bin subi bo lomba!
Tarea di ministernan ta simplemente kana h*de, saka potrèt aki aya, biaha, hasi dushi, basilá! Lo bo tin ku bai diferente ‘talk show’ i splika ki plan bo tin komo minister, djis pa tuma hende hasi. Lo ta bon si den sierto okashon bo por ‘pone òrdu’ kaminda tin hopi desòrdu. Pueblo lo bati man p’abo mas fásil asina, maske tras di kortina bo ta hòrta miónes di plaka i regla pastechi pa abo, bo kasá i hinter bo famia! Tur djaweps lo tin konferensha di prensa kaminda bo ta simplemente kome buskuchi i bebe kòfi den un ambiente ameno ku miembronan di prensa. Partido mes lo sòru kumpra medionan di prensa, lokutor i analistanan di e medionan di komunikashon pa asina yuda tapa bainanan ku bo hecha!
Den sierto okashon lo bo tin ku presentá den parlamento pa kontestá algun pregunta, i de bes en kuando lo bo tin ku hasi akto di presensia na eventonan kultural manera dia di bandera, dia di Rei, dia di Kòrsou, weganan di Reino konferenshanan ku Hulanda èts.
Personanan ku abilidatnan spesial
Riba lista nos ta bai tin mester di personanan ku tin sierto abilidat òf talentonan spesial. Por ehèmpel nos ta bai tin mester di hendenan ku por gaña hopi, hendenan ku por traha video, saka potrèt, skibi i konta chiste. Tambe nos mester di hendenan di banda abou, hendenan ku ta militá den bandanan popular, bailarin, lokutor di radio, i tambe hendenan di misa.
Polítika ta un wega di gañamentu i kontament’i chiste, pues pa duna entrevista bo mester por gaña masha bon mes i simplemente tuma hende hasi. Nos mester keda presente riba medionan sosial, pues nos mester di hendenan pa krea ‘website’ i kontentido pa nos medionan sosial manera Facebook, Twitter èts., i tambe publiká diferente video i potrèt riba Instagram. Tambe nos mester di hendenan ku por keda den kontakto ku nos pueblo riba tur e plataformanan na nos disposishon.
Tambe nos mester di hendenan pa trèk voto di e diferente gruponan na Kòrsou. Banda Abou sigur ta un grandi i vulnerabel pa motibu ku no tin un dònder na Banda Abou, pues mester di un hende pa representá e área aki i primintí e hendenan e mesun kosnan di semper. Tambe tin hendenan ku ta vota riba hendenan ku nan konosé, anto si bo tin bon tipo i bo ta miembro di un banda popular, lo ta perfekto. Lo bo por kore kampaña primintiendo mas fiesta, bebementu, ‘jump up’, ‘jump in’, tokament’i tambú mei mei di aña, karnaval hinter aña èts. Kòrda ku e pueblo aki gusta fiesta i ta manera nan ta bisa na Hulandes “Dansend gaan we ten onder”. Finalmente nos mester di hendenan di misa tambe, pa por trèk e fiel kreyentenan. Pasó klaro, pa risibí bendishon di Dios, bo tin ku vota pa partido FOKK!
E trabou ta relativamente fásil i kada parlamentario i minister lo kobra riba 10 mil florin mensualmente. Si bo sinta kuater aña, lo bo tin un penshun bon reglá! Si bo ke ta spònser, lo bo kobra den forma di fabor, por ehèmpel, pida tereno, pèrmit pa negoshinan ilegal èts.
Pa apliká, por fabor manda nos bo karta di solisitut huntu ku bo CV awe mes, indikando kua puesto bo ke apliká p’e. Spònsernan por kuminsá na trese plaka pa nos mesora!
Ora hende puntra bo pa ken bo ta vota, kontestá uzando lema di nos partido: Ami ta FOKK tur dia, i abo?
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
Diabierna den careda di 2or atardi a tuma luga un accidente basta pisa riba e caminda di San Nicolas bini abou, na altura di Cura Cabay.
Tabatin, segun e prome informe, dos auto envolvi, cualnan a dal frontal. Parce cu un di e heridonan ta basta grave y a pidi presencia di slachtofferhulp na e sitio.
Prome transmicion
Por a nota cu despues cu a saca un señora di edad for di den e auto a tapa e auto cu paña pa personanan para pabou no mira con e persona cu a fayece a keda. Na prome instante tur hende a kere ta e señora di edad a fayece debi cu e no tabata move y tabata esun pega den e auto, pero tabata un hende homber cu ta su pareha cu a perde su bida.


text:
WILLEMSTAD – Fondo di Penshon General APC a ordená doño di un pida tereno na Jeremi pa stòp tur aktividat di konstrukshon. Bou di nòmber di Jeremi Ocean Resort e hòmber a kap un pida grandi den baranka pa haña entrada na laman.
E baranka kant’i awa ta propiedat di APC. Den un karta nan no a solamente ordená un paro di konstrukshon, pero tambe nan a pone e kontratista i e doño di e parti patras responsabel pa e daño kousá.
Minister Charles Cooper di Planifikashon Espasial a pidi kadaster pa definí e frontera di tereno di nobo i ta tratando pa pais bira doño di e terenonan di APC. Asina gobièrnu por supervisá i mantené leinan.
Anto esei ta bai sosodé tambe, Señor Cooper, ku ke evitá ku otronan ta kere ku nan por bai hasi méskos i kere ku nan lo sali ganá, ta bisa.


text:
Santa Cruz: Dialuna atardi control di DVG a sigui riba restaurantnan den area di Santa Cruz.
Den oranan laat di atardi Mc Donald’s Santa Cruz a ricibi bishita di DVG. Un team di DVG cu ta hopi activo controlando restaurantnan especialmente den area di Santa Cruz.
Siman pasa durante control, a bin topa naKentucky Fried Chicken Santa Cruz un dama stranhero, den posicion di restaurant manager pero indocumenta y sin carchi berde.
Tambe despues a topa cu varios trahado sin carchi berde manera ya nos a anuncia caba. DVG a cera e restaurant y polis a detene e dama ilega y a transport’e pa warda di polis.
Su siguiente dia e restaurant a habri y DVG a bolbe controla y a bolbe haya trahado sin carchi berde, pero asina mes a permitinan habri pero solamente via drive thru, pa motibo cu no tabata tin suficiente trahado.
Dialuna tabata beurt di nan bisiña cu ta otro banda di caminda, esta Mc Donald’s, aki tambe DVG a bin topa cu un manager no indocumenta pero si trahando sin carchi berde y tambe algun trahado cu tampoco tin carchi berde.
Tur a wordo manda cas, asina mes a laga Mc Donald’s habri, pero cu menos trahado.
Pa saca un carchi berde por dura como 10 dia pa esaki keda cla y e tin su gastonan envolvi. Pues e dianan nos dilanti Mc Donald’s lo draai si pero ariba menos trahado.
Controlnan lo continua y no ta descarta e posibilidad cu restaurantnan, snacknan den otro districtonan tambe lo bay ricibi bishita di control di DVG.


text:
ORANJESTAD – Na e presentacion di Programa di Partido di AVP ‘Padilanti: 2017-2021’ lider di partido Mike Eman a pone enfasis riba e mensahe cu pueblo di Aruba hunto cu AVP a haci un avance grandi pa loke ta trata progreso di e pais, y cu awo ta na un momento importante pa scoge si ta bay bek atras of ta bay padilanti den e desaroyo positivo.
Eman a inicia su discurso tumando inspiracion for di e video collage cu a precede su introduccion riba scenario e anochi aki. “E visionnan di aña 2009 na momento cu dilanti di Cas di Partido nos a bini hunto y celebra e victoria historico di partido AVP cu 12 asiento, tabata un anochi cu nos curason tabata yen di speransa, nos alma tabata brota cu speransa pasobra nos tabata sinti un responsabilidad cu nos no tin cu bay rescata nos partido, nos tin cu bay rescata nos pais y e futuro di e siguiente generacion,” Eman a bisa.
Segun e lider a dirigi na e publico den Renaissance Convention Center, e momento ey na 2009 no tabata sa con grandi e trabou tabata, “pero awenochi para akinan, nos curason ta brota atrobe cu speransa pero e bes aki cu un speransa cu certeza cu nos a demostra cu nos a haci e trabou pa por a rescata e pais aki, pa por a renoba e pais aki, pa por a renoba e barionan di nos pais.”
Aruba a mira momentonan hopi dificil prome cu AVP a asumi e responsabilidad. Hopi a pensa cu Aruba lo no por sali for di e abismo cu a haya e pais aden; ora un pais pasa den momentonan caminda bo economia ta cay cu 15%, bo turismo cu ta bo pilar principal ta cay cu 20%, cu un aerolinea asina importante manera KLM ta bandona bo isla y cu un crucero asina importante manera Carnival Cruises dicidi di no bin bo isla mas.
Adicionalmente, manera Eman a splica, e Aruba di e tempo ey tabatin barionan den deterioro, scolnan den deterioro y fondonan di pension den bancarota. Fondonan asina esencial manera e fondo di cuido medico cu tabata den un posicion asina instabil y di incertitud, cu no por garantisa e seguro di esnan enfermo, mientras cu nos pension di behes tabata den un situacion sumamente critico. Pa loke ta trata relacionna exterior, Aruba den Reino ya caba no tabata wordo respeta y Aruba den mundo tabata wordo mira como un pais cu potencial, pero cu a perde su rumbo.
Pa Eman, tur esaki a cambia for di momento cu AVP y pueblo a bini hunto na aña 2009. “Nos a marcha, nos a lucha, nos a bataya y Aruba a celebra cu Aruba a haya atrobe e timon di e pais aki den e direccion pa certitud, pa garantia y pa stabilidady awe nos ta celebra cu Aruba ta bek, Aruba tey atrobe y awe nos ta bisa Aruba Padilanti, Padilanti cu AVP, Padilanti cu e plan di AVP,” asina lider di Partido di Pueblo Arubano a expresa.


text:
WILLEMSTAD – Polis ta manda un atvertensia pa tur doño i koredónan di skuter, bròmer, motosaikel i tur otro vehíkulonan di motor, pa asina ei tur hende ta na altura na momentu ku polis aktua. Polis no ta bai limitá su kontrol riba skuter, bròmer, motosaikel i otro vehíkulonan di motor na momentu ku nan ta koriendo riba kaya òf ta pasando dor di un kontrol di tráfiko so.
Ta bai pone atenshon tambe riba e vehíkulonan di motor ku ta para riba kaminda públiko manera p.e. riba asera, plenchinan i otro sitionan ku sea ta pertenesé na un kaminda públiko òf un tereno públiko.
Tur vehíkulo, for di momentu ku e ta hasi uso di kaminda públiko i tur loke ku ta parti di esaki, sea ku e vehíkulo ta den moveshon òf e ta pará ketu, mester kumpli ku tur e reglanan di tráfiko.
Den kaso ku polis konstatá kualke infrakshon, lo aktua di forma represivo ku sea un prosès verbal òf kombiná ku konfiskashon di e vehíkulo.


text:
DEN HAAG – Pa e relashonnan entre e islanan outónomo i Hulanda, por yama e debate di djárason históriko. Aruba, Kòrsou i Sint-Maarten den e krísis di corona lo risibí yudansa solamente si semper nan aseptá tur kondishon hulandes i ehekutá esakinan lihé.
Segun sekretario di estado Raymond Knops (Relashonnan den Reino) den e último dies añanan a resultá ku e islanan outónomo no ta kumpli ku nan promesanan na Hulanda. E islanan mester di sentenar di mion euro pero nan por fia nan solamente si nan akseptá e eksigensianan hulandes kompletamente.
Posibilidat di eksigensia nobo kada seis siman
E sèn ta pa kada seis siman, i kada bia Hulanda ke pone kondishon nobo riba mesa. Asina por para e yudansa si no kumpli ku e promesanan.
Tweede Kamer ta sostené e gabinete pa ehekutá deseo di hopi tempu na e islanan den e krísis di corona. “E kondishonnan lo subi den kurso di tempu. Ta entregá kada siguiente parti di e suma total a base di e resultadonan”, segun Knops.
E islanan ke ‘mas diálogo’’, pero gabinete hulandes no mas, ta e mensahe di djárason. No ta ‘business as usual’ mas, Knops ta bisa.
‘E ambishon no ta pa ta manda riba e islanan’
Ku e rekonstrukshon di e aeropuerto di Sint Maarten segun Knops ‘a gasta tempu un aña largu’ ku diskushon. “No ta mi ambishon pa manda aki. Si pone sèn di belásten hulandes disponibel, mester hasi kos bon ku esaki.” Por lo demas no a pone kondishon riba yudansa humanitario, pakete di kuminda i kuido.
‘Kiko bo outonomia bal ainda antó?’
E islanan segun Knops tin e libertat di akseptá e oferta òf laga. E gobièrnunan di Aruba, Kòrsou i Sint-Maarten ta bisa ku nan ta kompletamente dependiente di Hulanda i no por bai niun otro kaminda pa haña sèn.
Segun Sint-Maarten ta ‘dikta’ i entretantu Kòrsou severamente ta kritiká e ‘posishon di poder’. “Hulanda ta abuzá di esaki pa fòrsa kos’, segun e minister kurasoleño Quincy Girigorie (Hustisia). Knops ta bisa Tweede Kamer: “Bo por tin e outonomia ei si a base di Statüt, pero si den práktika bo ta kompletamente dependiente di otro hende, kiko bo outonomia bal ainda?”
Tweede Kamer kompleto ta sostené Knops den su vishon ku: ‘muchu hende a bira riku danki na e pobresa’ i e mandatarionan no a mustra ku nan ta enérgiko.
‘E mihó hendenan’ na Hulanda mester yuda
Hulanda ta rekonosé ku e islanan no tin e kapasidat pa realisá e deseonan rápidamente. Nan lo haña yudansa ku esaki i e kondishonnan lo ta ‘faktibel’, Knops ta primintí.
Gabinete hulandes ta hasi uso di diferente eksperto pa sali for di e krísis di corona atrobe. “Tambe si ta trata di kon nos por yuda e paisnan, ei tambe nos ta usa e mihó hendenan.”